-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

3.1 ลักษณะผลิตภัณฑ์และบริการ

บริษัท ทรู คอร์ปอเรชั่น จำกัด (มหาชน)
เป็นผู้ให้บริการสื่อสารครบวงจรหนึ่งเดียวของประเทศไทย และเป็นผู้นำชีวิต Convergence
Lifestyle ซึ่งเชื่อมโยงทุกบริการ พร้อมพัฒนาโซลูชั่น
ตอบสนองทุกไลฟ์สไตล์ตรงใจลูกค้าได้อย่างแท้จริง

กลุ่มทรูเป็นผู้ให้บริการ Quadruple Play ซึ่งประกอบด้วยบริการด้านเสียง
(โทรศัพท์พื้นฐานและโทรศัพท์เคลื่อนที่) วิดีโอ ข้อมูลและมัลติมีเดียต่างๆ ในทุกรูปแบบการสื่อสาร
โดยประสานประโยชน์จากโครงข่ายและคอนเทนท์ของกลุ่ม
ซึ่งเป็นพื้นฐานทำให้ธุรกิจเติบโตต่อไปในอนาคต

กลุ่มทรูมีผู้ใช้บริการรวมทั้งสิ้นกว่า 16 ล้านราย โดยทรูเป็นผู้ให้บริการโทรศัพท์เคลื่อนที่
รายใหญ่อันดับที่สามของประเทศ (ให้บริการโดยทรูมูฟ ซึ่งเป็นธุรกิจหลัก ของทรู
ซึ่งมีจำนวนผู้ใช้บริการและทำรายได้มากที่สุดของกลุ่มบริษัท) นอกจากนี้
ทรูยังเป็นผู้ให้บริการอินเทอร์เน็ตและบรอดแบนด์
อินเทอร์เน็ตรายใหญ่ที่สุดของประเทศ อีกทั้งยังเป็นผู้ให้บริการโทรศัพท์พื้นฐานรายใหญ่ที่สุดใน
เขตกรุงเทพมหานครและปริมณฑล
และเป็นผู้ให้บริการโทรทัศน์ระบบบอกรับเป็นสมาชิกทั่วประเทศรายเดียวของประเทศไทย
(ทรูวิชั่นส์)

ยุทธศาสตร์การเป็นผู้นำ Convergence Lifestyle ของทรู
ทำให้ทรูมีเอกลักษณ์ความโดดเด่นในตลาดสื่อสารโทรคมนาคมไทย
ด้วยการผสานบริการสื่อสารครบวงจรในกลุ่มเข้ากับคอนเทนท์ที่เน้นความหลากหลาย
เพื่อตอบสนองทุกความต้องการของลูกค้า โดยนำเสนอผลิตภัณฑ์และบริการ
เพิ่มความสะดวกสบายให้กับทุกไลฟ์สไตล์
และเสริมสร้างประสิทธิภาพในการทำงานของผู้ใช้บริการเป็นสำคัญ

ในต้นปี 2550 ทรูได้มีการแบ่งกลุ่มธุรกิจหลักออกเป็น 5 กลุ่ม ซึ่งประกอบด้วย ทรูมูฟ (เดิมคือ
ธุรกิจโทรศัพท์เคลื่อนที่) ทรูออนไลน์ (เดิมคือ ธุรกิจ Wireline) ทรูวิชั่นส์ (เดิมคือ
ธุรกิจโทรทัศน์ระบบบอกรับเป็นสมาชิก) ทรูมันนี่ (บริการด้านดิจิตอลคอมเมิร์ซ) และทรูไลฟ์
(บริการดิจิตอลคอนเทนท์) ทั้งนี้การแบ่งธุรกิจในรายงานฉบับนี้ จะแบ่งออกเป็น 5
กลุ่มหลักดังรายละเอียดข้างต้น

กลุ่มทรูรายงานผลการดำเนินงานด้านการเงินตามธุรกิจหลัก ซึ่งแบ่งออกเป็น 3 กลุ่ม คือ
ทรูมูฟ ทรูออนไลน์ และทรูวิชั่นส์ โดยผลการดำเนินงานของทรูมันนี่ และทรูไลฟ์
อยู่ภายใต้ทรูออนไลน์

ในปี 2550 รายได้จากทรูมูฟมีสัดส่วนร้อยละ 44 ของรายได้จาการให้บริการของกลุ่มทรู
(หลังจากหักรายการระหว่างกันระหว่างธุรกิจต่างๆในกลุ่ม
และไม่รวมรายได้จากค่าเชื่อมโยงโครงข่าย (Interconnection Charges – IC))
ในขณะที่รายได้จากการให้บริการของทรูออนไลน์ (ซึ่งประกอบด้วย
บริการโทรศัพท์พื้นฐานและบริการเสริม บริการด้านโครงข่ายข้อมูล
บริการอินเทอร์เน็ตและบริการอินเทอร์เน็ตความเร็วสูง หรือบริการบรอดแบนด์ และบริการ WE
PCT หรือ บริการโทรศัพท์พื้นฐานใช้นอกสถานที่) มีสัดส่วนร้อยละ 39 และทรูวิชั่นส์มีสัดส่วนร้อยละ
17 ตามลำดับ

1. ทรูมูฟ

บริษัทให้บริการโทรศัพท์เคลื่อนที่ภายใต้การได้รับสัมปทานในการให้บริการและจัดหาบริการโทรศัพท์เคลื่อนที่ระบบดิจิตอล
1800 โดยได้รับอนุญาตจากการสื่อสารแห่งประเทศไทย (“กสท”) จนถึงเดือนกันยายน ปี 2556
โดยผ่านบริษัทย่อย ทรูมูฟ ซึ่งบริษัทถือหุ้นร้อยละ 75.2 ภายหลังการเพิ่มทุนของ บริษัท กรุงเทพ
อินเตอร์เทเลเทค จำกัด (BITCO) ซึ่งเป็นผู้ถือหุ้นรายใหญ่ของทรูมูฟ เมื่อเดือนธันวาคม ปี 2550
ภายใต้การได้รับอนุญาตดังกล่าว ทรูมูฟจะต้องจ่ายส่วนแบ่งรายได้แก่ กสท ในอัตราร้อยละ 25
ของรายได้หลังหักค่าเชื่อมโยงโครงข่าย นับตั้งแต่วันที่ 16 กันยายน 2549 เป็นต้นไปจนถึง
วันที่ 15 กันยายน 2554 (โดยก่อนหน้าต้องจ่ายส่วนแบ่งรายได้ในอัตราร้อยละ 20)
และจะเพิ่มขึ้นเป็นอัตราร้อยละ 30 จนสิ้นสุดระยะเวลาการได้รับสัมปทาน

ทรูมูฟ เป็นผู้ให้บริการโทรศัพท์เคลื่อนที่รายใหญ่เป็นอันดับสามของประเทศ โดยครอง
ส่วนแบ่งการตลาดประมาณร้อยละ 23.2 ณ 31 ธันวาคม 2550
โดยให้บริการโทรศัพท์เคลื่อนที่ด้วยโครงข่ายดิจิตอลระบบ Global System for Mobile
Telecommunications หรือระบบ GSM ด้วยความถี่ 1800 MHz

ทรูมูฟให้บริการโทรศัพท์เคลื่อนที่ทั้งแบบเติมเงินและแบบรายเดือน
โดยมีความแตกต่างจากผู้ประกอบการรายอื่น
เนื่องจากความสามารถในการนำเสนอโปรโมชั่นไปด้วยกันกับผลิตภัณฑ์และบริการโทรคมนาคมที่ครบวงจรของกลุ่มทรู
เพื่อให้บริการที่คุ้มค่า คุ้มราคา ตรงใจและหลากหลายแก่ลูกค้า

จำนวนผู้ใช้บริการ

ตั้งแต่เปิดให้บริการอย่างเต็มที่ในเดือนมีนาคม 2545 ทรูมูฟเติบโตอย่างรวดเร็ว
ทำให้สามารถครองส่วนแบ่งตลาดลูกค้าใหม่ได้ราว 1 ใน 3 ของตลาดทุกปี นับตั้งแต่ปี 2547 ณ
ปลายปี 2550 ทรูมูฟ เป็นผู้ให้บริการโทรศัพท์เคลื่อนที่รายใหญ่อันดับ 3 ของประเทศ
โดยมีจำนวนผู้ใช้บริการทั้งสิ้น 12.1 ล้านราย เพิ่มขึ้นในอัตราร้อยละ 59
จากจำนวนผู้ใช้บริการประมาณ 7.6 ล้านรายเมื่อตอนต้นปี และ ณ สิ้นปี 2550
ทรูมูฟมีสัดส่วนผู้ใช้บริการแบบเติมเงินและแบบรายเดือนในอัตราร้อยละ 94 และ 6
ของจำนวนผู้ใช้บริการทั้งหมด

ตลาดโทรศัพท์เคลื่อนที่ของไทยยังคงมีศักยภาพในการเติบโต โดยในปัจจุบัน
มีผู้ใช้บริการโทรศัพท์เคลื่อนที่ในอัตราร้อยละ 80 ของประชากรทั้งประเทศ และคาดว่าในปี 2551
อัตราดังกล่าวจะเพิ่มขึ้นเป็นกว่าร้อยละ 90

ตารางแสดงจำนวนผู้ใช้บริการโทรศัพท์เคลื่อนที่ และรายได้เฉลี่ยต่อเลขหมายต่อเดือน (บาท):

+--------------------+-----------+-----------+-----------+-----------+
| ทรูมูฟ               | ณ วันที่ 31  |           |           |           |
|                    | ธ.ค.      |           |           |           |
+--------------------+-----------+-----------+-----------+-----------+
|                    | 2547      | 2548      | 2549      | 2550      |
+--------------------+-----------+-----------+-----------+-----------+
| จำนวนผู้ใช้บริการ      | 2,927,818 | 4,009,470 | 7,031,289 | 1         |
|                    |           |           |           | 1,362,331 |
| - แบบเติมเงิน        | 452,565   | 449,173   | 546,453   |           |
|                    |           |           |           | 717,758   |
| -                  |           |           |           |           |
| แบบเหมาจ่ายรายเดือน  |           |           |           |           |
+--------------------+-----------+-----------+-----------+-----------+
| รวมจำนวนผู้ใช้บริการ   | 3,380,383 | 4,458,643 | 7,577,742 | 1         |
|                    |           |           |           | 2,080,089 |
+--------------------+-----------+-----------+-----------+-----------+
| อัตราการเติบโต       | 85.2%     | 31.9%     | 70.0%     | 59.4%     |
+--------------------+-----------+-----------+-----------+-----------+
| รายได้เฉลี่ย          | 437       | 393       | 292       | 191       |
| ต่อเลขหมายต่อเดือนรวม |           |           |           |           |
+--------------------+-----------+-----------+-----------+-----------+
| รายได้เฉลี่ยต่อเลขห    | 348       | 321       | 250       | 158       |
| มายต่อเดือนแบบเติมเงิน |           |           |           |           |
+--------------------+-----------+-----------+-----------+-----------+
| รายได              | 1,030     | 911       | 772       | 676       |
| ้เฉลี่ยต่อเลขหมายต่อเดือ |           |           |           |           |
| นแบบเหมาจ่ายรายเดือน |           |           |           |           |
+--------------------+-----------+-----------+-----------+-----------+

บริการของทรูมูฟ

บริการ Pre Pay

บริการ Pre Pay คือบริการทรูมูฟแบบเติมเงิน
รายได้ส่วนใหญ่ของทรูมูฟมาจากค่าใช้บริการแบบเติมเงิน
ซึ่งผู้ใช้บริการไม่ต้องเสียค่าบริการรายเดือน โดยผู้ใช้บริการซื้อซิมการ์ดพร้อมค่าโทรเริ่มต้น
และเมื่อค่าโทรเริ่มต้นหมดก็สามารถเติมเงินได้ในหลากหลายวิธีด้วยกัน เช่น
จากการซื้อบัตรเติมเงิน
การโอนเงินผ่านเครื่องเอทีเอ็ม การโอนเงินจากผู้ใช้บริการทรูมูฟรายอื่น
และการเติมเงินอัตโนมัติแบบ ‘over-the-air’
ซึ่งทรูมูฟเป็นผู้ให้บริการรายแรกในประเทศไทยที่ให้บริการเติมเงินแบบนี้ ผ่านตัวแทนจำนวนกว่า
80,000 ราย ซึ่งเป็นบุคคลธรรมดา หรือร้านค้าขนาดเล็กที่ลงทะเบียนกับทรูมูฟ
และได้รับอนุญาตให้โอนค่าโทรแบบ over-the-air
ไปยังโทรศัพท์เคลื่อนที่ของผู้ใช้บริการผ่านบริการ SMS และนับตั้งแต่ปี 2550 เป็นต้นมา
ผู้ใช้บริการแบบเติมเงินของทรูมูฟสามารถเติมเงินผ่านตู้โทรศัพท์สาธารณะกว่า 18,000 เครื่อง
ในเขตกรุงเทพมหานครและปริมณฑล โดยสามารถเติมเงินขั้นต่ำเพียง 10 บาท
นอกจากนี้ผู้ใช้บริการทรูมูฟทั้งแบบเติมเงินและรายเดือน ยังสามารถชำระค่าใช้บริการ
ด้วยบริการการเงินบนโทรศัพท์เคลื่อนที่โดยทรูมันนี่ ซึ่งเปิดให้บริการในปี 2549
เพื่อตอบสนองไลฟ์สไตล์คนรุ่นใหม่

บริการ Post Pay

บริการ Post Pay คือบริการทรูมูฟแบบรายเดือน
ซึ่งผู้ใช้บริการสามารถเลือกอัตราค่าบริการรายเดือนตามความต้องการ ตั้งแต่เดือนละ 89 บาท
ไปจนถึง เดือนละ 1,300 บาท ผู้ใช้บริการแบบ
รายเดือนของทรูมูฟจะได้รับใบค่าแจ้งบริการเป็นรายเดือน ซึ่งประกอบด้วย
ค่าบริการและค่าใช้จ่ายสำหรับบริการเสียง และบริการ Non-voice ต่างๆ

บริการเสียง (Voice Services)

ผู้ใช้บริการโทรศัพท์เคลื่อนที่ของทรูมูฟ นอกจากจะสามารถโทรศัพท์ภายในพื้นที่เดียวกัน
โทรไปยังต่างจังหวัดและโทรทางไกลต่างประเทศแล้ว ยังสามารถใช้บริการเสริมต่างๆ
ซึ่งขึ้นอยู่กับแพ็คเกจที่เลือกใช้ บริการเสริมเหล่านี้ประกอบด้วย บริการรับสายเรียกซ้อน
บริการโอนสายเรียกเข้า บริการสนทนาสามสาย และบริการแสดงหมายเลขโทรเข้า
นอกจากนี้ยังมีบริการโทรศัพท์ข้ามแดนระหว่างประเทศ
เพื่อให้ผู้ใช้บริการสามารถโทรออกและรับสายเมื่อเดินทางไปต่างประเทศอีกด้วย

บริการ Non-voice

ทรูมูฟให้บริการ Non-voice ที่หลากหลายเพื่อเติมเต็มและสอดคล้องกับไลฟ์สไตล์ของลูกค้า
โดยสามารถใช้บริการคอนเทนท์ผ่านช่องทางต่างๆ ได้หลายทาง ทั้งบนโทรศัพท์เคลื่อนที่
และที่พอร์ทัล www.trueworld.net บริการ Non-voice ประกอบด้วยคอนเทนท์ต่างๆ
ที่ได้รับความนิยมจากผู้ใช้บริการ อาทิ การสื่อสารด้วยภาพหรือรูปถ่าย บริการข้อมูลทางการเงิน
เกม การ์ตูน สกรีนเซฟเวอร์ และริงโทน รวมถึง คอนเทนท์ประเภทเพลงและกีฬา
ลูกค้าของทรูมูฟที่ใช้บริการ Non-voice มีปริมาณที่เพิ่มขึ้นอย่างต่อเนื่อง
โดยเฉพาะอย่างยิ่งบริการเสียงรอสาย
บริการรับ-ส่งข้อความและบริการดาวน์โหลดภาพและเสียงผ่านบริการ GPRS

ในปี 2550 ทรูมูฟมีรายได้จากบริการด้าน Non-voice คิดเป็นร้อยละ 10.4
ของรายได้จากบริการโดยรวมของทรูมูฟ (ไม่รวมรายได้จาก IC) ซึ่งเพิ่มขึ้นจากร้อยละ 9.6 ในปี
2549 ทั้งนี้เป็นรายได้จากบริการด้านคอนเทนท์ (ส่วนใหญ่มาจากบริการเสียงรอสาย)
บริการข้อความ และ GPRS ในอัตราร้อยละ 57, 30 และ 13 ตามลำดับ นอกจากนี้
ทรูมูฟยังสามารถขยายบริการ Non-voice ให้เติบโตยิ่งขึ้น
ด้วยการใช้คอนเทนท์ซึ่งเป็นลิขสิทธิ์เฉพาะของทรูมิวสิค ทรูออนไลน์และทรูวิชั่นส์ อีกด้วย

บริการด้าน Non-voice ประกอบด้วย:

-   SMS: บริการส่งข้อความไปยังผู้ใช้บริการโทรศัพท์เคลื่อนที่รายอื่น

-   VoiceSMS: บริการส่งข้อความเสียงไปยังผู้ใช้บริการโทรศัพท์เคลื่อนที่และโทรศัพท์
    พื้นฐานรายแรกของประเทศไทย

-   Voicemail: บริการรับฝากข้อความ
    ซึ่งผู้ใช้บริการสามารถเรียกฟังข้อความเสียงที่ฝากไว้ในระบบได้เมื่อไม่ได้รับสาย

-   MMS: บริการส่งภาพ ข้อความและเสียง

-   GPRS: บริการสื่อสารข้อมูลด้วยเทคโนโลยี GSM ซึ่งประกอบด้วย พอร์ทัลที่เป็น
    ศูนย์รวมคอนเทนท์ในรูปของ WAP based บริการอินเทอร์เน็ตบนโทรศัพท์เคลื่อนที่
    และบริการรับ-ส่งอีเมล์แบบอัตโนมัติผ่านระบบ Push e-mail (โดย แบล็คเบอร์รี่)

-   Multimedia Content: บริการคอนเทนท์มัลติมีเดีย ซึ่งประกอบด้วย เพลง กีฬา ข่าว
    และข่าวการเงิน (ผ่าน ทรูมิวสิค ทรูสปอร์ต
    และการรับชมรายการโทรทัศน์และภาพยนตร์ผ่านอินเทอร์เน็ต และอื่นๆ)

-   Mobile Chat: บริการรับ-ส่งข้อความในรูปของ WAP based ทำให้ผู้ใช้บริการแบบออนไลน์
    รวมทั้งสนทนาสดผ่านโทรศัพท์เคลื่อนที่

-   Mobile Web: บริการท่องอินเทอร์เน็ตผ่านโทรศัพท์เคลื่อนที่ รวมทั้งผ่านระบบ Wi-Fi

-   Ring-back Tone: บริการเสียงรอสาย
    ซึ่งผู้ใช้บริการสามารถเลือกเสียงด้วยตัวเองหรือเลือกจากเพลงที่ได้รับการคัดสรรมาเป็นพิเศษ

การจำหน่ายเครื่องโทรศัพท์เคลื่อนที่และอุปกรณ์

ทรูมูฟจัดจำหน่ายเครื่องโทรศัพท์เคลื่อนที่คุณภาพสูง รวมทั้งอุปกรณ์ ตลอดจน พีดีเอโฟน
และสมาร์ทโฟน จากบริษัทผู้ผลิตชั้นนำ อาทิ โมโตโรลา ซัมซุง โซนี่ อิริคสัน O₂
และฮิวเลตต์-แพคการ์ด

บริการโทรศัพท์ข้ามแดนระหว่างประเทศ (International Roaming)

ผู้ใช้โทรศัพท์เคลื่อนที่จากต่างประเทศที่เดินทางมาเมืองไทย สามารถใช้บริการโทรศัพท์
ข้ามแดนระหว่างประเทศผ่านโครงข่ายของทรูมูฟ (Inbound)
ในกรณีที่ผู้ให้บริการโทรศัพท์เคลื่อนที่ของชาวต่างชาติรายนั้นๆ
มีสัญญาโทรศัพท์ข้ามแดนระหว่างประเทศกับทรูมูฟ และในขณะเดียวกันผู้ใช้บริการ
ทรูมูฟในประเทศไทย ก็สามารถใช้บริการนี้ เมื่อเดินทางไปยังต่างประเทศ (Outbound)
ได้อีกด้วย ลูกค้าสามารถใช้บริการต่างๆ อาทิ บริการรับฝากข้อความเสียง บริการส่งข้อความ
(SMS) บริการส่งภาพ
ข้อความและเสียง (MMS) บริการอินเทอร์เน็ต/อีเมล์ บริการแสดงเบอร์โทรเข้า
บริการเตือนเมื่อไม่ได้
รับสาย บริการ Short code บริการแบล็คเบอร์รี่ข้ามแดน และบริการ Wi-Fi by True

โครงข่าย

ทรูมูฟเป็นผู้ให้บริการที่เข้ามาดำเนินธุรกิจโทรศัพท์เคลื่อนที่รายล่าสุดในจำนวนผู้ให้บริการโทรศัพท์เคลื่อนที่รายใหญ่
3 ราย จึงทำให้ได้รับประโยชน์จากพัฒนาการเทคโนโลยีใหม่ล่าสุด
ด้วยการลงทุนที่มีประสิทธิภาพและต้นทุนถูกกว่า ทรูมูฟขยายการให้บริการครอบคลุมพื้นที่ร้อยละ 92
ของจำนวนประชากรของประเทศ ซึ่งทำให้เทียบเท่ากับผู้ให้บริการรายอื่น

การนำเสนอแพ็คเกจร่วมกับกลุ่มทรู

ทรูมูฟเป็นหนึ่งในธุรกิจสำคัญของกลุ่มทรู
จะเห็นได้จากการที่ทรูมูฟนำเสนอผลิตภัณฑ์และบริการร่วมกับผลิตภัณฑ์อื่นๆ ภายในกลุ่มทรู อาทิ

-   SUPER hi-speed Internet เพิ่มความเร็วไฮสปีดอินเทอร์เน็ตให้ถึง 1 Mbps ในราคา
    599 บาทต่อเดือน ซึ่งเป็นโปรโมชั่นร่วมกันระหว่าง ทรู อินเทอร์เน็ต ทรูมูฟและทรูวิชั่นส์

-   ทรูมูฟยังมีส่วนสำคัญในการนำเสนอโปรโมชั่นร่วมกับทรูวิชั่นส์และทรู อินเทอร์เน็ต
    ในรายการ อะคาเดมี แฟนเทเชีย ซีซั่น 4 (True AF4) รายการเรียลลิตี้โชว์ยอดนิยม
    ซึ่งตั้งแต่ปี 2549 เป็นต้นมา ผู้ใช้บริการทรูมูฟเท่านั้น
    สามารถเข้าร่วมสนุกด้วยการโหวตให้คะแนนผู้แข่งขันที่ตนชื่นชอบ และในปีนี้ก็เช่นเดียวกัน
    True AF4 ยังคงเป็นปัจจัยสำคัญในการรักษาฐานลูกค้าของทรูมูฟในไตรมาส 3
    ซึ่งเป็นช่วงที่มีการชะลอตัวตามฤดูกาลโดยปริมาณการโหวตโดยรวมเพิ่มขึ้นถึงร้อยละ 50 จากปี
    2549

-   นอกจากนี้ทรูมูฟยังร่วมมือกับทรูวิชั่นส์นำเสนอแพ็คเกจ ทรูวิชั่นส์-ยูบีซี ทรูมูฟ ฟรีวิว
    ซึ่งเป็นโปรโมชั่นสำหรับตลาดในวงกว้าง (ดูรายละเอียดเพิ่มเติมในหัวข้อ ทรูวิชั่นส์)

-   All Together Bonus ซึ่งเปิดตัวในปี 2547
    เป็นแพ็คเกจแรกที่ผสมผสานผลิตภัณฑ์และบริการในกลุ่มทรูเข้าด้วยกัน
    และยังคงได้รับความนิยมจากผู้ใช้บริการทรูมูฟอย่างต่อเนื่อง

ทรูมูฟให้ความสำคัญกับการพัฒนาและนำเสนอนวัตกรรมมาโดยตลอด ตัวอย่างเช่น เป็น
ผู้ประกอบการรายแรกในประเทศไทยที่เปิดให้บริการ Voice SMS
บริการริงโทนแนวใหม่ที่ผู้ใช้สามารถผสมผสานให้เป็นทำนองของตนเอง (ผ่านบริการ IRemix)
และบริการเติมเงิน ‘over-the-air’ รวมทั้ง
ยังเปิดให้บริการ EDGE (Enhanced Data rates for GSM Evolution)
ในเขตกรุงเทพมหานครและปริมณฑล และบริการมัลติมีเดียคอนเทนท์ต่างๆ
รวมทั้งขยายการให้บริการอินเตอร์เน็ตไร้สาย โดยเทคโนโลยี Wi-Fi

นอกจากนี้ ยังบริการอื่นๆ ที่สร้างสรรค์โดยทรูมูฟในปี 2550

-   บริการเติมเงินใหม่ ผ่านโทรศัพท์สาธารณะของทรูที่มีสัญลักษณ์ "เติมเงิน ทรูมูฟที่นี่" 18,000
    เครื่องทั่วกรุงเทพมหานครและปริมณฑล โดยผู้ใช้สามารถเติมเงินได้ตั้งแต่ 10 - 30 บาท

-   ร่วมมือกับ บริษัท อยุธยา อลิอันซ์ ซี.พี. ประกันชีวิต (เอเอซีพี) และ บริษัท อลิอันซ์ ซี.พี.
    ประกันภัย จำกัด มอบแผนคุ้มครองการเสียชีวิตจากอุบัติเหตุสำหรับลูกค้าทรูมูฟแบบ
    รายเดือน รับสิทธิพิเศษนี้ได้ทันทีโดยไม่เสียค่าใช้จ่าย

-   โปรโมชั่นพิเศษร่วมกับ สมาร์ทโฟนรุ่นใหม่จากแบล็คเบอร์รี่ BlackBerry Pearl 8100 และ
    BlackBerry Curve 8320 รวมทั้ง Dopod C 500 และโทรศัพท์เคลื่อนที่ราคาประหยัด LG
    KG275

-   ลงนามในสัญญาเปิดให้บริการโรมมิ่งร่วมกับไอพาส (iPass)
    ซึ่งเป็นองค์กรผู้ให้บริการสื่อสารเคลื่อนที่ชั้นนำของโลก
    ให้ลูกค้าของไอพาสที่เดินทางมาเยือนประเทศไทยสามารถใช้บริการWi-Fi Hot
    Spotมากกว่า 4,000 จุด ทั่วกรุงเทพฯ

-   จัดโครงการ Move Up Van Move Up
    Sales โดยร่วมกับผู้แทนจำหน่ายของแต่ละภูมิภาคทั่วประเทศ จัดรถ Move Up Van จำนวน
    100 คัน จำหน่ายสินค้าและบริการของกลุ่มทรู
    อำนวยความสะดวกแก่ลูกค้าชนิดใกล้บ้าน มุ่งสร้างยอดจำหน่ายผลิตภัณฑ์และบริการในกลุ่มทรูเต็มรูปแบบ

-   ทรูมูฟมอบความสะดวกสบายให้ผู้ใช้บริการทรูมูฟแบบรายเดือน
    สามารถชำระค่าใช้บริการผ่านเคาน์เตอร์เซอร์วิส ที่ร้านเซเว่นอีเลฟเว่นกว่า 3,800
    สาขาทั่วประเทศ โดยไม่ต้องใช้บิลและไม่เสียค่าธรรมเนียม

-   ทรูมูฟร่วมมือ กับฮาร์ดแวร์เฮ้าส์ ขยายช่องทางจัดจำหน่ายทั่วประเทศ
    ครบครันทั้งมือถือและไอทีในร้านเดียว

-   เปิดตัวแคมเปญใหม่ “ทรูมูฟ แจ๋วจริง ลองดิ” พร้อมเปิดตัวภาพยนตร์โฆษณา 5 เรื่อง
    โดยมีนายเพ็ชรทาย วงษ์คำเหลา (หม่ำ จ๊กม๊ก) เป็นพรีเซ็นเตอร์

2. ทรูออนไลน์

ทรูออนไลน์ ประกอบด้วย บริการโทรศัพท์พื้นฐาน และบริการเสริมต่าง ๆ เช่น
บริการโทรศัพท์สาธารณะ เป็นต้น นอกจากนี้ ยังรวมถึงบริการอินเทอร์เน็ตและบรอดแบนด์
บริการโครงข่ายสื่อสารข้อมูล และบริการ WE PCT
โดยธุรกิจอินเทอร์เน็ตและบรอดแบนด์เติบโตอย่างรวดเร็ว และ
ช่วยรักษาระดับรายได้โดยรวมของกลุ่มธุรกิจทรูออนไลน์อีกด้วย

2.1 บริการโทรศัพท์พื้นฐาน

ทรูเป็นผู้ให้บริการโทรศัพท์พื้นฐานรายใหญ่ที่สุดในเขตกรุงเทพมหานครและปริมณฑล
โดยมีส่วนแบ่งตลาดประมาณร้อยละ 58 และมีผู้ใช้บริการเกือบ 2 ล้านเลขหมาย
จากเลขหมายที่มีทั้งหมด 2.6 ล้านเลขหมาย

ในเดือนสิงหาคม ปี 2534 บริษัทได้ทำสัญญาร่วมการงานฯ กับ ทีโอที (เดิมชื่อ ทศท)
ให้บริษัทเป็นผู้ดำเนินการลงทุน จัดหา และติดตั้งควบคุม
ตลอดจนซ่อมบำรุงและรักษาอุปกรณ์ในระบบสำหรับการขยายบริการโทรศัพท์จำนวน 2 ล้านเลขหมาย
ในเขตกรุงเทพมหานครและปริมณฑล เป็นระยะเวลา 25 ปี
ต่อมาได้รับสิทธิให้ขยายบริการโทรศัพท์อีกจำนวน 6 แสนเลขหมาย
บริษัทได้โอนทรัพย์สินที่เป็นโครงข่ายทั้งหมดให้แก่ทีโอที
บริษัทได้รับรายได้จากธุรกิจบริการโทรศัพท์พื้นฐานและบริการเสริมในรูปของส่วนแบ่งรายได้ โดย
ทีโอที เป็นผู้จัดเก็บรายได้ค่าบริการจากผู้ใช้บริการ
แล้วจึงแบ่งรายได้ที่จัดเก็บก่อนหักค่าใช้จ่ายให้แก่บริษัทตามสัดส่วนที่ได้ตกลงกันตามสัญญาร่วมการงานฯ

โดยบริษัทได้รับส่วนแบ่งรายได้ในอัตราร้อยละ 84 สำหรับโทรศัพท์ในส่วน 2 ล้านเลขหมายแรก
และอัตราร้อยละ 79 สำหรับโทรศัพท์ในส่วน 6 แสนเลขหมายที่ได้รับการจัดสรรเพิ่มเติมในภายหลัง
ในส่วนของบริการเสริมต่าง ๆ ที่บริษัทได้ให้บริการอยู่ บริษัทได้รับส่วนแบ่งรายได้ในอัตราร้อยละ
82 ของรายได้จากบริการเสริมนั้น ๆ ยกเว้นบริการโทรศัพท์สาธารณะ
ซึ่งบริษัทได้รับส่วนแบ่งรายได้ในอัตราร้อยละ 76.5 ในระหว่างจัดทำรายงานฉบับนี้
บริษัทได้รับใบอนุญาตให้บริการโทรศัพท์ผ่านอินเทอร์เน็ต (Voice over Internet Protocol
หรือ VoIP) บริการโทรศัพท์พื้นฐาน บริการโทรศัพท์สาธารณะ
และบริการโทรศัพท์ทางไกลระหว่างประเทศ (International Direct Dialing – IDD)
จากคณะกรรมการกิจการโทรคมนาคมแห่งชาติ (กทช.) ในเดือนธันวาคม 2550
ทรูได้เปิดทดลองให้บริการโทรศัพท์ทางไกลระหว่างประเทศผ่านหมายเลข “006”
สำหรับผู้ใช้บริการโทรศัพท์เคลื่อนที่ของทรูมูฟ
และคาดว่าจะเปิดให้บริการกับผู้ใช้โทรศัพท์พื้นฐานของทรูในกลางปี 2551

ณ วันที่ 31 ธันวาคม 2550 บริษัทมีเลขหมายโทรศัพท์พื้นฐานที่ให้บริการแก่ลูกค้าเป็นจำนวนรวม
1,955,410 เลขหมาย ประกอบด้วย ลูกค้าบุคคลทั่วไปจำนวน 1,314,580 เลขหมาย
และลูกค้าธุรกิจจำนวน 640,830 เลขหมาย ในขณะที่รายได้เฉลี่ยต่อเลขหมายต่อเดือนลดลง
โดยมีสาเหตุจากผู้ใช้บริการเปลี่ยนมาใช้โทรศัพท์เคลื่อนที่มากขึ้นอย่างต่อเนื่อง
แต่ยังคงมีจำนวนผู้ใช้บริการค่อนข้างคงที่

ตารางแสดงจำนวนผู้ใช้บริการโทรศัพท์พื้นฐานและรายได้เฉลี่ยต่อเลขหมายต่อเดือน:

+----------------+------------+------------+------------+-----------+
| โทรศัพท์พื้นฐาน    | ณ วันที่ 31   |            |            |           |
|                | ธ.ค.       |            |            |           |
+----------------+------------+------------+------------+-----------+
|                | 2547       | 2548       | 2549       | 2550      |
+----------------+------------+------------+------------+-----------+
| จำนวนผู้ใช้บริการ  | 1,944,521  | 1,989,664  | 1,976,965  | 1,955,410 |
+----------------+------------+------------+------------+-----------+
| รายได้เฉลี่ย      | 538        | 493        | 414        | 362       |
|                |            |            |            |           |
| (Blended ARPU) |            |            |            |           |
+----------------+------------+------------+------------+-----------+

บริการเสริม

นอกเหนือจากโทรศัพท์พื้นฐาน บริษัทได้พัฒนาบริการเสริมต่างๆ
เพื่อตอบสนองความต้องการของลูกค้า ซึ่งประกอบด้วย

-   บริการโทรศัพท์สาธารณะ บริษัทได้รับอนุญาตจาก ทีโอที
    เพื่อให้บริการโทรศัพท์สาธารณะในเขตกรุงเทพมหานครและปริมณฑลจำนวน 20,000 ตู้
    ตั้งแต่ปี 2540 และ
    ในเดือนเมษายน ปี 2545 บริษัทได้รับอนุญาตให้ติดตั้งเพิ่มเติมอีกจำนวน 6,000 ตู้ ซึ่ง
    รวมเป็นจำนวนที่ติดตั้งแล้วเสร็จทั้งสิ้น 26,000 ตู้

-   บริการรับฝากข้อความอัตโนมัติ (Voice Mailbox) บริการรับสายเรียกซ้อน (Call
    Waiting) บริการสนทนา 3 สาย (Conference Call) บริการโอนเลขหมาย (Call
    Forwarding) บริการเลขหมายด่วน (Hot Line) บริการย่อเลขหมาย (Abbreviated
    Dialing) บริการโทรซ้ำอัตโนมัติ (Automatic Call Repetition) และ
    บริการจำกัดการโทรออก (Outgoing Call Barring)

-   บริการ Caller ID เป็นบริการเสริมพิเศษที่แสดงหมายเลขเรียกเข้า

นอกจากนี้ บริษัทยังได้ให้บริการเสริมอื่นๆ แก่ลูกค้าธุรกิจ
ซึ่งมีความต้องการใช้เลขหมายเป็นจำนวนมาก และต้องการใช้บริการเสริมที่หลากหลายมากยิ่งขึ้น
ได้แก่

-   บริการตู้สาขาอัตโนมัติระบบต่อเข้าตรง (Direct Inward Dialing หรือ “DID”)
    เป็นบริการที่ทำให้โทรศัพท์พื้นฐานสามารถเรียกเข้าเลขหมายภายในของตู้สาขาอัตโนมัติ
    โดยไม่ต้องผ่านพนักงานสลับสาย (Operator)
    จึงทำให้เลขหมายภายในทุกเลขหมายเปรียบเสมือนสายตรง

-   บริการเลขหมายนำหมู่ (Hunting Line)
    เป็นบริการที่จัดกลุ่มเลขหมายให้สามารถเรียกเข้าได้โดยใช้เลขหมายหลักเพียงเลขหมายเดียว

-   โครงข่ายบริการสื่อสารร่วมระบบดิจิตอล (Integrated Service Digital Network:
    ISDN)
    เป็นบริการที่ทำให้ผู้ใช้สามารถติดต่อสื่อสารกันได้หลากหลายรูปแบบทั้งรับ-ส่งสัญญาณภาพ เสียง
    และข้อมูลพร้อมกันได้ บนคู่สายเพียง 1 คู่สายในเวลาเดียวกัน

-   บริการ Televoting
    เป็นบริการที่ช่วยให้รับสายโทรศัพท์เรียกเข้าที่มีระยะเวลาสั้นๆในจำนวนสูงมากๆ
    ซึ่งสามารถนำมาใช้เป็นเครื่องมือทางการตลาดได้ โดยไม่ต้องลงทุน
    ติดตั้งอุปกรณ์หรือโปรแกรมในการรองรับสายเรียกเข้าปริมาณสูงๆ
    และสามารถทราบผลหรือจำนวนการเรียกเข้าได้ภายในเวลา 5 วินาที

-   บริการฟรีโฟน 1-800 (Free Phone 1-800) เป็นบริการพิเศษที่ผู้เรียกต้นทาง ไม่ต้องเสีย
    ค่าโทรศัพท์ทางไกลโดยผู้รับปลายทางจะเป็นผู้รับผิดชอบค่าใช้จ่าย
    ทั้งจากการโทรภายในพื้นที่เดียวกันและโทรทางไกลภายในประเทศ โดยกดหมายเลข 1800
    แล้วตามด้วยหมายเลขโทรฟรี 6 หลัก

-   บริการประชุมผ่านสายโทรศัพท์ (Voice Conference) สามารถจัดประชุมได้ทุกที่ ทุกเวลา
    ผ่านทางสายโทรศัพท์

-   บริการโทรศัพท์ผ่านอินเทอร์เน็ต (Voice over Internet Protocol หรือ VoIP)
    ภายใต้ชื่อ NetTalk by True เปิดให้บริการในปี 2549
    ซึ่งเป็นการจองพื้นที่ในตลาดที่ยังคงเป็นตลาดใหม่สำหรับประเทศไทย

โครงข่ายโทรศัพท์พื้นฐาน

โครงข่ายโทรศัพท์พื้นฐานของทรูเป็นโครงข่ายใยแก้วนำแสงที่ทันสมัย มีความยาวรวมทั้งสิ้นกว่า
176,000 กิโลเมตร ครอบคลุมพื้นที่ในเขตกรุงเทพมหานครและปริมณฑล ประมาณ 4,200
ตารางกิโลเมตร โดยใช้สายเคเบิลทองแดงในระยะทางสั้น (โดยเฉลี่ยราว 3 – 4 กิโลเมตร)
เพื่อคุณภาพที่ดีที่สุดในการให้บริการทั้งด้านเสียงและข้อมูล

2.2 บริการบรอดแบนด์และอินเทอร์เน็ต ( Broadband and Internet)

กลุ่มทรูเป็นผู้ให้บริการบรอดแบนด์หรืออินเทอร์เน็ตความเร็วสูงรายใหญ่ที่สุดของประเทศ
และครองส่วนแบ่งตลาดประมาณร้อยละ 80
ของตลาดอินเทอร์เน็ตความเร็วสูงในเขตพื้นที่กรุงเทพมหานครและปริมณฑล
กลุ่มทรูให้บริการบรอดแบนด์สำหรับลูกค้าทั่วไปผ่าน 2 เทคโนโลยี คือ Cable Modem และ DSL
ด้วยความเร็วสูงสุด 10 Mbps (ผ่านบริการ VDSL) นอกจากนั้นยังให้บริการ
อินเทอร์เน็ตแบบไร้สาย ด้วยเทคโนโลยี Pre Wimax และ Wi-Fi และมีเครือข่ายให้บริการ
Wi-Fi ใหญ่ที่สุดของประเทศ โดยมีจุดกระจายสัญญาณ หรือ Hot spot มากกว่า 4,000 จุด

บริษัท ทรู มัลติมีเดีย จำกัด ซึ่งเป็นบริษัทย่อยของทรู (โดยทรูถือหุ้นร้อยละ 90.5)
เป็นผู้ให้บริการอินเทอร์เน็ตผ่านเทคโนโลยี Cable Modem และ DSL
โดยให้บริการกับผู้ให้บริการอินเทอร์เน็ต รายอื่นๆ รวมทั้งบริษัทย่อยของทรู ซึ่งประกอบด้วย ทรู
อินเทอร์เน็ต และ เอเชีย อินโฟเน็ต โดยทั้งสองบริษัทเป็นผู้ให้บริการอินเทอร์เน็ตกับลูกค้ารายย่อย
ซึ่งรวมทั้งลูกค้าธุรกิจด้วยเช่นกัน ภายใต้สัญญาการให้บริการมัลติมีเดียที่ได้รับจาก ทีโอที ทรู
มัลติมีเดียได้รับอนุญาตจาก ทีโอที ให้ดำเนินการให้เช่าวงจร
สื่อสัญญาณความเร็วสูงผ่านโครงข่ายมัลติมีเดียทั่วประเทศ (ไม่รวมบริการเสียง) จนถึงวันที่ 20
ตุลาคม 2560

ธุรกิจบรอดแบนด์ของกลุ่มทรูเติบโตอย่างรวดเร็ว โดย ณ สิ้นปี 2550 มีผู้ใช้บริการทั้งสิ้น 548,285
ราย เพิ่มขึ้นจากปี 2549 ในอัตราร้อยละ 23.8 นอกจากนั้นลูกค้า Wi-FI เพิ่มขึ้นเป็น 32,000
ราย

ตารางแสดงจำนวนผู้ใช้บริการบรอดแบนด์ และรายได้เฉลี่ยต่อผู้ใช้บริการต่อเดือน (บาท):

  ---------------- ------------- ------------- ------------- -------------
  บรอดแบนด์         ณ วันที่ 31 ธ.ค.                             

                   2547          2548          2549          2550

  จำนวนผู้ใช้บริการ    164,775       300,322       442,728       548,285

  รายได้เฉลี่ย (ARPU) 1,051         739           721           709
  ---------------- ------------- ------------- ------------- -------------

ADSL เป็นบริการที่สามารถเชื่อมต่อเข้ากับอินเทอร์เน็ตอย่างถาวร ลูกค้าสามารถเลือกความเร็ว
(สูงสุดถึง 4 Mbps) ให้เหมาะสมตามความต้องการใช้งานของลูกค้าแต่ละราย
และยังสามารถใช้โทรศัพท์ในการติดต่อสื่อสารได้ในขณะเดียวกัน

ด้วยโครงข่ายโทรศัพท์พื้นฐานที่ทันสมัย
ทำให้กลุ่มทรูสามารถให้บริการบรอดแบนด์ที่มีความเร็วสูงและมีประสิทธิภาพคงที่
อีกทั้งยังสามารถประหยัดค่าใช้จ่ายในการติดตั้ง การดำเนินงาน และการบำรุงรักษา
เนื่องจากไม่เพียงแต่สามารถให้บริการ ADSL เท่านั้น แต่ยังสามารถให้บริการ ADSL2+,
G.SHDSL และ Gigabit Ethernet และมีความพร้อมที่จะพัฒนาไปเป็นโครงข่าย NGN (Next
Generation Network) ซึ่งเป็นเทคโนโลยี ระบบ IP

บริษัทยังให้บริการด้านคอนเทนท์ที่เปี่ยมด้วยคุณภาพ ซึ่งมีความหลากหลายและเหมาะกับ
ทุกไลฟ์สไตล์ ไม่ว่าจะเป็น คอนเทนท์สำหรับผู้ที่ชื่นชอบการฟังเพลง ดูกีฬา
หรือรักการอ่านหนังสือออนไลน์ในรูปแบบของ e-Book
นอกจากนั้นทรูยังตอกย้ำความเป็นผู้นำในธุรกิจนี้ โดยให้บริการเสริมต่างๆ เช่น
บริการเกมส์ออนไลน์ บริการ IPTV บริการ WhiteNet (เพื่อ
กลั่นกรองและสกัดจับภาพและสื่อบนอินเทอร์เน็ตที่ไม่เหมาะสมสำหรับเยาวชน) และโปรแกรม
Norton Anti-Virus (เพื่อตรวจจับและกำจัดไวรัสแบบอัตโนมัติ)

ในปี 2546 กลุ่มทรู และ ผู้ให้บริการรายอื่น เช่น MKSC
ได้นำเสนอบริการอินเทอร์เน็ตไร้สายความเร็วสูง หรือ Wi-Fi (Wireless Fidelity) ณ วันที่
31 ธันวาคม 2550 กลุ่มทรูได้ขยายจุดให้บริการอินเทอร์เน็ตไร้สายความเร็วสูงกว่า 4,000
จุดตามสถานที่ต่างๆ เช่น ร้านกาแฟ ร้านอาหาร โรงแรม โรงพยาบาล ห้างสรรพสินค้า
โรงภาพยนตร์ ศูนย์ประชุม และอาคารสำนักงาน

ในเดือนมีนาคม 2548 กลุ่มทรู นำเสนอบริการ VDSL (Very High-Speed Digital
Subscriber Line) ซึ่งเป็นบริการอินเทอร์เน็ตความเร็วสูงตั้งแต่ 6 Mbps – 10 Mbps
สำหรับกลุ่มลูกค้าองค์กรธุรกิจ และกลุ่มธุรกิจ SME
เพื่อให้การดำเนินธุรกิจของลูกค้าเป็นไปอย่างราบรื่นและมีประสิทธิภาพยิ่งขึ้น

ในเดือนเมษายน 2548 เปิดให้บริการ Pre Pay hi-speed Internet ไฮ-สปีด อินเทอร์เน็ต
แบบเติมเงินครั้งแรกในประเทศไทย สามารถรับส่งข้อมูลได้เร็วกว่าอินเทอร์เน็ตธรรมดาถึง 4 เท่า
ด้วยอัตราค่าบริการเพียงนาทีละ 0.24 บาท
และคิดค่าบริการตามการใช้งานจริงโดยไม่เสียค่าบริการรายเดือน
ซึ่งนับเป็นทางเลือกใหม่แก่ลูกค้าที่สะดวกและคุ้มค่า

ในระหว่างปี 2550 กลุ่มทรูได้นำเสนอผลิตภัณฑ์และบริการ ตลอดจนสร้างสรรค์สิ่งใหม่ๆ มากมาย
เพื่อให้สอดคล้องกับความต้องการของตลาด และไลฟ์สไตล์ของลูกค้า อาทิ

-   เปิดตัวแคมเปญ SUPER hi-speed Internet ในเดือนกุมภาพันธ์ 2550
    โดยเพิ่มความเร็วไฮสปีดอินเทอร์เน็ตให้ถึง 1 Mbps (จากความเร็วเดิม 256 Kbps)
    สำหรับลูกค้าทรูมูฟและ
    ทรูวิชั่นส์ ในราคา 599 บาทต่อเดือน ณ สิ้นปี 2550 มีผู้สมัครใช้บริการทั้งสิ้น 254,000 ราย

-   ร่วมมือกับพันธมิตรสินค้าหยอดเหรียญ เปิดตัว โซลูชั่นตู้จำหน่ายสินค้าอัตโนมัติ “Smart
    Vending Solution by True” ด้วยเทคโนโลยีอินเทอร์เน็ตความเร็วสูง

-   เปิดตัว “JIA on Demand” หลักสูตรติวเข้มคณิตศาสตร์ ม.4 – ม.6 เพื่อเป็นช่องทางให้
    เยาวชนได้หาความรู้และเตรียมตัวในการเรียน รวมถึงการสอบเข้ามหาวิทยาลัย
    และได้เลือกทบทวนบทเรียนตามความต้องการ โดยไม่ต้องเสียเวลาเดินทางออกจากบ้าน ผ่าน
    อินเทอร์เน็ตความเร็วสูง

-   ประกาศความร่วมมือกับ 5 สถาบันการเงินชั้นนำ เสนอแคมเปญ “My Speed My Style”
    สำหรับผู้ถือบัตรเครดิตวีซ่า และมาสเตอร์การ์ด สมัครใช้ hi-speed Internet จากทรู
    ได้รับความเร็วเพิ่มขึ้น 2 เท่า

-   ทรูไอพีทีวีเพิ่มสาระความรู้ ด้วยสารคดีระดับโลกจาก National Geographic ผ่านบริการ
    Video on Demand โดยสมาชิกสามารถเลือกชมสารคดีต่างๆ ได้ตามไลฟ์สไตล์ ความชอบ
    และเวลาที่ต้องการ

-   ร่วมมือกับผู้พัฒนาอสังหาริมทรัพย์ชั้นนำต่างๆ เพื่อให้บริการ Cyber Home by True

บริการอินเทอร์เน็ต

บริษัทดำเนินธุรกิจการให้บริการอินเทอร์เน็ต (รวมทั้ง Content และ Application)
โดยผ่านบริษัทย่อย คือ

(1) บริษัท เอเซีย อินโฟเน็ท จำกัด (“AI”) ซึ่งบริษัทถือหุ้นในสัดส่วนร้อยละ 65
    ได้รับอนุญาตจาก กสท
    ให้ดำเนินธุรกิจการให้บริการอินเทอร์เน็ตเชิงพาณิชย์แก่ผู้ใช้บริการทั่วประเทศ และ

(2) บริษัท ทรู อินเทอร์เน็ต จำกัด "True Internet" ซึ่งบริษัทถือหุ้นในสัดส่วนร้อยละ 99.99
    ในเดือนกันยายน 2548 ทรู อินเทอร์เน็ต ได้รับอนุญาตจากคณะกรรมการ กทช.
    ในการให้บริการอินเทอร์เน็ตแบบที่ 1 โดยมีระยะเวลาการอนุญาต 1 ปี ถึงวันที่ 17 สิงหาคม
    2550 และได้รับการต่ออายุออกไปอีก 1 ปีจนถึงวันที่ 17 เดือนสิงหาคม 2551 นอกจากนี้
    บริษัท เอเซีย อินโฟเน็ทยังได้รับใบอนุญาตให้บริการอินเทอร์เน็ตจากคณะกรรมการ กทช.
    ด้วยเช่นกัน โดยใบอนุญาตจะหมดอายุในวันที่ 4 เดือนกุมภาพันธ์ 2552

ในภาพรวมของธุรกิจอินเทอร์เน็ต ทรูเป็นผู้ให้บริการอินเทอร์เน็ตอันดับหนึ่งของประเทศ
มีผู้ใช้บริการทั้งสิ้นกว่า 1 ล้านราย (รวมผู้ใช้บริการบรอดแบนด์)
โดยเป็นผู้นำตลาดทั้งในกลุ่มลูกค้าทั่วไป และลูกค้าธุรกิจ
เนื่องจากสามารถให้บริการพร้อมบริการเสริม ต่างๆ อย่างครบวงจร อาทิ บริการ Internet
Data Center บริการเก็บรักษาข้อมูลและบริการป้องกันความปลอดภัยข้อมูล
สำหรับลูกค้าธุรกิจขนาดใหญ่

บริการอินเทอร์เน็ตและบรอดแบนด์ของทรูได้รับประโยชน์อย่างเต็มที่ หลังจากทรูได้รับ
ใบอนุญาตจากคณะกรรมการ กทช. ให้เปิดบริการโครงข่ายอินเทอร์เน็ตระหว่างประเทศ
(International Internet Gateway) ซึ่งจะทำให้ทรูสามารถให้บริการที่มีคุณภาพสูงขึ้น
รวมทั้งช่วยประหยัดต้นทุนในการให้บริการ ซึ่งผู้บริโภคเป็นผู้ได้รับผลประโยชน์ต่างๆ เหล่านี้

ตารางแสดงจำนวนผู้ใช้บริการอินเทอร์เน็ต:

  ---------------- ------------- -------------- ------------- -------------
  อินเทอร์เน็ต        ณ วันที่ 31 ธ.ค.                              

                   2547          2548           2549          2550

  จำนวนผู้ใช้บริการ    1,231,344     716,703^(1/)   849,007       1,104,586
  ---------------- ------------- -------------- ------------- -------------

^(1/) จำนวนผู้ใช้บริการอินเทอร์เน็ตลดลงเนื่องจากลูกค้าประเภท Dial-up
เปลี่ยนมาใช้บริการบรอดแบนด์และส่วนหนึ่งเป็นผลจากการเปลี่ยนแปลงวิธีการคำนวณจำนวนผู้ใช้บริการ
Dial-up

2.3 บริการสื่อสารข้อมูลธุรกิจ

ทรูให้บริการสื่อสารข้อมูลธุรกิจ (Business Data Services หรือ BDS) ในลักษณะโซลูชั่น
ทั้งบริการด้านเสียงและข้อมูลไปด้วยกัน
รวมทั้งให้บริการด้านการบริหารโครงข่ายข้อมูลกับลูกค้าธุรกิจ

กลุ่มทรูเน้นสร้างความแตกต่างจากผู้ให้บริการรายอื่น ด้วยการนำเสนอบริการตาม
ความต้องการเฉพาะของลูกค้า โดยผสมผสานผลิตภัณฑ์และบริการในกลุ่มทรู
หรือการนำเสนอบริการร่วมกับคู่ค้าทางธุรกิจต่างๆ อาทิ ร่วมมือกับบริษัทซิสโก้ (Cisco)
เพื่อให้บริการวางระบบเครือข่าย IP
คุณภาพสูง ทำให้ไม่จำเป็นต้องแข่งขันด้านราคาเพียงอย่างเดียว

กลุ่มทรูคือหนึ่งในผู้ให้บริการสื่อสารข้อมูลธุรกิจ รายใหญ่ของประเทศ ทั้งนี้ ณ สิ้นปี 2550
กลุ่มทรูได้ให้บริการโครงข่ายข้อมูล แก่ลูกค้ารวม 13,976 วงจร ซึ่งเพิ่มขึ้นในอัตราร้อยละ 16.1
จาก
ปี 2549

ตารางแสดงจำนวนวงจรเช่าและรายได้เฉลี่ยต่อวงจรต่อเดือน (บาท):

  ---------------- ------------- ------------- ------------- -------------
                   ณ วันที่ 31 ธ.ค.                             

                   2547          2548          2549          2550

  จำนวนวงจรเช่า     9,001         10,216        12,033        13,976

  รายได้เฉลี่ย (ARPU) 11,014        10,411        11,106        11,253
  ---------------- ------------- ------------- ------------- -------------

บริการสื่อสารข้อมูลที่กลุ่มทรูให้บริการแก่ลูกค้า ประกอบด้วย

บริการโครงข่ายข้อมูลดิจิตอล DDN (Digital Data Network) หรือ บริการวงจรเช่า
(Leased-Line) เป็นเครือข่ายส่วนตัวสำหรับการรับส่งข้อมูล
โดยเป็นเส้นทางสื่อสารที่เชื่อมโยงการรับส่งข้อมูล ภาพ และเสียง ระหว่างสถานที่ 2 แห่ง
ภายใต้โครงข่ายของบริษัท ในอัตราความเร็วแบบคงที่
ซึ่งเหมาะกับธุรกิจหรือองค์กรที่มีสาขาจำนวนมาก เช่น ธนาคาร สถาบันการเงิน ฯลฯ
ที่จะต้องอาศัยการรับส่งข้อมูลอย่างต่อเนื่องและถูกต้องแม่นยำ และมีปริมาณข้อมูลเป็นจำนวนมาก
บริษัทมีบริการนี้ให้เลือกหลายแบบตามความเหมาะสมกับลูกค้า โดยมีความเร็วตั้งแต่ 64 Kbps
จนถึงมากกว่า 140 Mbps และรับประกัน
คุณภาพการให้บริการ
ทั้งนี้บริษัทได้ให้บริการโครงข่ายข้อมูลดิจิตอลในเขตกรุงเทพมหานครและปริมณฑล
รวมทั้งในต่างจังหวัด

-   บริการโครงข่ายข้อมูลผ่านเครือข่าย IP ได้แก่ บริการ MPLS (Multi-protocol Label
    Switching) ซึ่งเป็นบริการเครือข่ายส่วนตัวเสมือนจริง ด้วยการนำเอาเทคโนโลยีล่าสุดของ
    IP (Internet Protocal) มาให้บริการรับส่งข้อมูลที่มีความเสถียร ปลอดภัย
    ทำให้การทำงานทันสมัยเหมาะกับ Convergence Workstyle
    นอกจากนี้ยังสามารถให้บริการอื่นๆ ที่หลากหลาย อาทิ ประชุมผ่าน

-   วีดีโอ (VDO conference) บริการระบบโทรศัพท์ผ่าน IP หรือ IP Telephony
    บริการเชื่อมต่อสาขา และบริการอินเทอร์เน็ต เพื่อตอบสนองความต้องการของลูกค้า
    ทั้งนี้บริษัทได้ให้บริการ MPLS ในเขตกรุงเทพมหานครและปริมณฑล
    รวมทั้งย่านธุรกิจในต่างจังหวัด

-   บริการ Metro Ethernet เป็นบริการโครงข่ายข้อมูลที่ใช้เทคโนโลยี
    Fiber-to-the-building ซึ่งถูกออกแบบมาเฉพาะลูกค้าธุรกิจ เพื่อให้มี Network
    Configuration ที่เรียบง่ายกว่าเดิม โดยมี Bandwidth Capacity ที่กว้างขึ้น
    และมีคุณภาพบริการที่สูงขึ้น บริการ Metro Ethernet
    สามารถเพิ่มประสิทธิภาพการทำธุรกิจให้แก่ลูกค้า
    โดยลูกค้าแต่ละรายสามารถส่งผ่านข้อมูลได้ด้วยความเร็วสูง ระหว่าง 512 Kbps ถึง 1
    Gbps

-   การบริหารจัดการโครงข่าย หรือ Managed Network Service ซึ่งเป็นบริการเกี่ยวกับ
    การบริหารเครือข่ายข้อมูลให้ลูกค้า โดยครอบคลุมถึงการลงทุนในอุปกรณ์
    การจัดหาและวางแผนสำหรับสาขา รวมทั้งการติดตั้งเพื่อเตรียมใช้งาน
    การเป็นศูนย์กลางติดต่อระหว่างลูกค้าและผู้ให้บริการเครือข่ายอื่น
    (ในกรณีที่ใช้เครือข่ายของผู้ประกอบการรายอื่น)
    การดูแลเครือข่ายข้อมูลลูกค้าให้มีประสิทธิภาพตั้งแต่ต้นทางจนถึงปลายทาง
    และรายงานประมวลผลประสิทธิภาพของเครือข่าย ตลอดจนช่วยวางแผนการใช้งานในอนาคต

ในปี 2550 ทรูเป็นผู้ให้บริการรายแรกของประเทศไทย ที่ได้การรับรองจากซิสโก้ให้เป็น “Cisco
Powered” ปัจจุบันมีบริษัทที่ได้รับ Cisco Powered ทั่วโลกกว่า 300 ราย
นอกจากนี้ยังเปิดตัวศูนย์อินเทอร์เน็ต ดาต้า เซ็นเตอร์ (IDC) แห่งที่ 2 ที่เมืองทองธานี
เพื่อรองรับระบบเครือข่ายและข้อมูลของลูกค้า

2.4 บริการโทรศัพท์พื้นฐานใช้นอกสถานที่ (Personal Communication Telephone – WE
PCT)

บริการ WE PCT เป็นบริการที่ทำให้ผู้ใช้บริการสามารถพกพาโทรศัพท์บ้านไปใช้นอกบ้านได้
โดยใช้หมายเลขเดียวกับโทรศัพท์บ้าน และสามารถใช้ได้ถึง 9 เครื่องต่อโทรศัพท์พื้นฐาน 1
เลขหมาย โดย WE PCT แต่ละเครื่องจะมีหมายเลขประจำเครื่องของตนเอง

บริษัทให้บริการโทรศัพท์พื้นฐานใช้นอกสถานที่ WE PCT ผ่านบริษัท เอเซีย ไวร์เลส
คอมมิวนิเคชั่น จำกัด (“AWC”) ซึ่งเป็นบริษัทย่อย (บริษัทถือหุ้นในสัดส่วนร้อยละ 99.99)
โดยได้เปิดให้บริการอย่างเป็นทางการ เมื่อเดือนพฤศจิกายน 2542
ซึ่งถือเป็นบริการเสริมของโครงข่ายโทรศัพท์
พื้นฐาน ดำเนินการภายใต้สัญญากับ ทีโอที โดยรายได้ทั้งหมดจะถูกจัดเก็บโดย ทีโอที และ ทีโอที
จะแบ่งรายได้ที่จัดเก็บก่อนหักค่าใช้จ่ายให้บริษัทในอัตราร้อยละ 82 เนื่องจาก บริษัทได้มอบหมายให้
AWC ซึ่งเป็นบริษัทย่อยของบริษัทดำเนินการให้บริการ PCT แก่ลูกค้า ดังนั้น
บริษัทจึงต้องแบ่งรายได้ที่ได้รับมาจาก ทีโอที ในอัตราประมาณร้อยละ 70 ให้กับ AWC นอกจากนั้น
ทีโอที ก็สามารถให้บริการ PCT แก่ผู้ที่ใช้หมายเลขโทรศัพท์ของ ทีโอที ได้โดยผ่านโครงข่าย PCT
ของบริษัท ดังนั้น ทีโอที จึงต้องแบ่งรายได้ส่วนหนึ่งที่ ทีโอที ได้รับจากผู้ใช้บริการ PCT
จากหมายเลขโทรศัพท์ของ ทีโอที ให้แก่บริษัท เพื่อเป็นเสมือนค่าเช่าโครงข่าย โดยในส่วนนี้ ทีโอที
จะต้องแบ่งรายได้ประมาณร้อยละ 80 ให้แก่บริษัท

บริการ WE PCT ให้บริการครอบคลุมพื้นที่ราว 2,500
ตารางกิโลเมตรในเขตพื้นที่ชั้นในของกรุงเทพมหานครและปริมณฑล ในเดือนกันยายน 2547 พีซีที
ได้เปลี่ยนเป็น WE PCT เพื่อสะท้อน กลยุทธ์ในการสร้างชุมชนของคนที่มีความสนใจเหมือนกัน
และมีไลฟ์สไตล์เดียวกัน ผ่านโปรโมชั่น โทรฟรี ภายในโครงข่าย PCT

ในปี 2550 WE PCT ได้ขึ้นราคาบริการรายเดือนสำหรับบุฟเฟ่ต์แพ็คเกจเป็น 400 บาท และ
ยังคงมีโปรโมชั่นคิดค่าโทรต่อครั้ง โดยเน้นกลุ่มลูกค้านักเรียนและนักศึกษา ณ สิ้นปี 2550 ธุรกิจ
WE PCT มีจำนวนผู้ใช้บริการทั้งสิ้น 390,609 ราย เพิ่มขึ้นจากปลายปี 2549 ในอัตราร้อยละ
12.5
เนื่องจากการนำเสนอบุฟเฟ่ต์แพ็คเกจ

ตารางแสดงจำนวนผู้ใช้บริการ WE PCT และรายได้เฉลี่ยต่อเลขหมายต่อเดือน:

  ---------------- ------------- ------------- ------------- -------------
  WE PCT           ณ วันที่ 31 ธ.ค.                             

                   2547          2548          2549          2550

  จำนวนผู้ใช้บริการ    472,846       469,125       347,099       390,609

  รายได้เฉลี่ย ^(1/)  268           318           257           172
  ---------------- ------------- ------------- ------------- -------------

^(1/) รวมลูกค้าที่ใช้บริการ PCT Buddy ซึ่งเป็นบริการแบบจ่ายเงินล่วงหน้า

3. ทรูวิชั่นส์

ทรูวิชั่นส์ (ชื่อเดิม ยูบีซี) คือ ผู้นำในการให้บริการโทรทัศน์ระบบบอกรับเป็นสมาชิก ซึ่งให้บริการทั่วประเทศ ผ่านดาวเทียมในระบบดิจิตอลตรงสู่บ้านสมาชิก และผ่านโครงข่ายผสมระหว่างเคเบิ้ลใยแก้วนำแสงและเคเบิ้ล coaxial ที่มีประสิทธิภาพสูง

ทรูวิชั่นส์ เกิดจากการควบรวมกิจการเมื่อปี พ.ศ. 2541 ระหว่างยูบีซี (เดิมคือ ไอบีซี) และ ยูบีซีเคเบิ้ล (เดิมคือ ยูทีวี) ดำเนินธุรกิจภายใต้สัญญาสัมปทานอายุ 25 ปีที่ได้รับจากองค์การสื่อสารมวลชนแห่งประเทศไทย (อสมท) โดยสัญญาสัมปทานสำหรับบริการผ่านดาวเทียมจะหมดอายุในวันที่ 30 กันยายน 2557 และสัญญาสัมปทานสำหรับบริการผ่านเคเบิ้ลจะหมดอายุในวันที่ 31 ธันวาคม 2562

ทรูวิชั่นส์ให้บริการในระบบดิจิตอลผ่านดาวเทียม (DStv) โดยการส่งสัญญาณในระบบ Ku-band และใช้ระบบการบีบอัดสัญญาณ MPEGII ซึ่งทำให้บริษัทสามารถเพิ่มจำนวนช่องรายการได้มากขึ้น ปรับปรุงคุณภาพเสียงและภาพให้คมชัดยิ่งขึ้น สามารถกระจายสัญญาณให้บริการไปยังทุกๆ พื้นที่ในประเทศไทย ปัจจุบันการให้บริการระบบนี้ถ่ายทอดสัญญาณผ่านดาวเทียมไทยคม 5 ซึ่งมี ขีดความสามารถสูงกว่าเดิมมาก 

นอกจากนั้น ทรูวิชั่นส์ให้บริการโทรทัศน์ระบบบอกรับเป็นสมาชิกระบบเคเบิ้ล (Catv)
โดยให้บริการทั้งระบบดิจิตอลและระบบอนาลอคในเขตกรุงเทพมหานครและปริมณฑลผ่านโครงข่ายผสมระหว่างเคเบิ้ลใยแก้วนำแสง
และเคเบิ้ล coaxial ของบริษัท ทรู มัลติมีเดีย จำกัด (ซึ่งเป็นบริษัทย่อยของ ทรู)
โดยปัจจุบันโครงข่ายดังกล่าวผ่านบ้านถึงประมาณ 800,000 หลังคาเรือน

ในต้นปี 2549 ทรูประสบความสำเร็จในการรวมทรูวิชั่นส์เข้ามาเป็นส่วนหนึ่งของกลุ่มทรู
การควบรวมกิจการทรูวิชั่นส์ ทำให้ทรูถือหุ้นในสัดส่วนร้อยละ 91.8 ของทรูวิชั่นส์ นอกจากนี้
ทรูวิชั่นส์ยังมีการปรับเปลี่ยนกลยุทธ์ทางการตลาด โดยขยายบริการสู่ตลาดในวงกว้าง
ทำให้ทรูวิชั่นส์มีสมาชิก
ณ สิ้นปี 2550 รวม 629,788 ราย หรือ 948,546 ราย (รวมลูกค้าจากโปรโมชั่นร่วมกับ ทรูมูฟ)
โดยเพิ่มขึ้นในอัตราร้อยละ 52 จากปี 2549

ตารางแสดงจำนวนผู้ใช้บริการโทรทัศน์ระบบบอกรับเป็นสมาชิกและรายได้เฉลี่ยต่อผู้ใช้บริการต่อเดือน
(บาท):

+----------------+------------+------------+------------+-----------+
| ทรูวิชั่นส์         | ณ วันที่ 31   |            |            |           |
|                | ธ.ค.       |            |            |           |
+----------------+------------+------------+------------+-----------+
|                | 2547       | 2548       | 2549       | 2550      |
+----------------+------------+------------+------------+-----------+
| จำนวนผู้ใช้บริการ  | 140,998    | 133,055    | 133,977    | 132,868   |
|                |            |            |            |           |
| - เคเบิ้ลทีวี      | 316,544    | 350,761    | 424,883    | 496,920   |
|                |            |            |            |           |
| - ดีเอสทีวี       |            |            |            |           |
+----------------+------------+------------+------------+-----------+
| รวมจำนวนผู้ใช    | 457,542    | 483,816    | 558,860    | 629,788   |
| ้บริการแพ็คเกจปกติ |            |            |            |           |
+----------------+------------+------------+------------+-----------+
| ฟรีวิวแพ็คเกจ     | -          | -          | 64,647     | 318,758   |
| ^(1/)          |            |            |            |           |
+----------------+------------+------------+------------+-----------+
| รว             | 457,542    | 483,816    | 623,507    | 948,546   |
| มจำนวนผู้ใช้บริการ |            |            |            |           |
+----------------+------------+------------+------------+-----------+
| รายได้เฉลี่ย      | 1,301      | 1,291      | 1,217      | 1,104     |
| (ARPU) ^(2/)   |            |            |            |           |
+----------------+------------+------------+------------+-----------+

^(1/) ไม่รวมผู้ใช้บริการที่เปลี่ยนไปใช้บริการแพ็คเกจปกติที่มีราคาสูงกว่า จำนวน 16,150 ราย
และ 74,914 ราย ในปี 2549 และ ปี 2550 ตามลำดับ

^(2/) รายได้เฉลี่ยคำนวณโดยไม่รวมลูกค้าฟรีวิวแพ็คเกจ

ทรูวิชั่นส์นำเสนอความบันเทิงหลากหลายด้วยช่องรายการชั้นนำที่มีคุณภาพ
ทั้งจากในประเทศและต่างประเทศ ประกอบด้วย ภาพยนตร์ (เช่น HBO, Cinemax, Star
Movies, Hallmark) กีฬา (เช่น ESPN, Star Sport และรายการของทรูวิชั่นส์เอง)
สาระบันเทิง (เช่น Historical Channel, Discovery Channel, National
Geographic) ข่าว (เช่น CNN, CNBC, Bloomberg, BBC World) และ ภาพยนตร์ชุด
รายการต่างๆ เหล่านี้ ส่วนใหญ่เป็นลิขสิทธิ์ของทรูวิชั่นส์แต่เพียงผู้เดียว นอกจากนั้นยังมี
รายการจากสถานี
โทรทัศน์ภาคปกติของไทย (Free TV) และ บริการ Pay Per View

ทรูวิชั่นส์มีช่องรายการทั้งสิ้น 76 ช่อง ซึ่งรวมทั้งช่องรายการเฉพาะกิจ 4 ช่อง ช่อง Pay Per
View 2 ช่อง และช่องรายการตามสั่ง (A-La-Carte) อีก 10 ช่อง
ในจำนวนนี้เป็นช่องรายการที่ผลิตเอง
18 ช่อง ซึ่งเป็นช่องรายการที่ได้รับความนิยมมากจากสมาชิก สมาชิกสามารถเลือกรับบริการได้ 4
แพคเกจ ตามระดับราคาและช่องรายการคือ Platinum, Gold, Silver, True Knowledge

-   แพ็คเกจ Platinum เป็นแพ็คเกจที่มีช่องรายการหลากหลายมากที่สุดรวม 76 ช่อง
    รวมโทรทัศน์ภาคปกติ 6 ช่องและช่องรายการเพื่อการศึกษา 15 ช่อง ในราคาค่าบริการ
    รายเดือน 2,000 บาท

-   แพ็คเกจ Gold สมาชิกสามารถรับชมช่องรายการต่างๆ 67 ช่อง รวมโทรทัศน์ภาคปกติ
    6 ช่องและช่องรายการเพื่อการศึกษา 15 ช่อง ในราคาค่าบริการรายเดือน 1,413 บาท

-   แพ็คเกจ Silver สมาชิกสามารถรับชมช่องรายการต่างๆ 58 ช่อง รวมโทรทัศน์ภาคปกติ 6
    ช่องและช่องรายการเพื่อการศึกษา 15 ช่อง ในราคาค่าบริการรายเดือน 750 บาท

-   แพ็คเกจ True Knowledge สมาชิกสามารถรับชมช่องรายการต่างๆ 48 ช่อง
    รวมโทรทัศน์ภาคปกติ 6 ช่องและช่องรายการเพื่อการศึกษา 15 ช่อง
    ในราคาค่าบริการรายเดือน 340 บาท

นอกจากนี้ ทรูวิชั่นส์ยังได้ขยายบริการสู่ตลาดในวงกว้าง โดยนำเสนอแพ็คเกจร่วมกับทรูมูฟ
ภายใต้ชื่อ ทรูวิชั่นส์-ยูบีซี ทรูมูฟ ฟรีวิว ทำให้ทรูวิชั่นส์มีสมาชิก ณ สิ้นปี 2550 รวม 948,546 ราย
(รวมลูกค้าฟรีวิวแพ็คเกจ) ซึ่งเพิ่มขึ้นร้อยละ 52 จากปี 2549 โดยร้อยละ 19
ของยอดผู้ใช้บริการฟรีวิวแพ็คเกจเปลี่ยนไปใช้บริการแพ็คเกจที่มีราคาสูงขึ้น

ปี 2550 เป็นอีกปีหนึ่ง
ที่ทรูวิชั่นส์ประสบความสำเร็จในการผลิตรายการเรียลลิตี้โชว์ที่ได้รับความนิยม อะคาเดมี
แฟนเทเชีย ซีซั่น 4 (True AF4)
ซึ่งนอกจากจะเป็นโปรแกรมสำคัญในการรักษาฐานลูกค้าของทรูวิชั่นส์ในไตรมาสที่มีการชะลอตัวตามฤดูกาลแล้ว
ยังเป็นการสร้างคอนเทนท์ให้กับธุรกิจอื่นๆ ภายในกลุ่มทรูอีกด้วย

ในเดือนเมษายน 2550 ทรูวิชั่นส์ได้รับลิขสิทธิ์แต่เพียงผู้เดียวในประเทศไทย
ในการถ่ายทอดการแข่งขันฟุตบอลพรีเมียร์ลีกของประเทศอังกฤษต่อเนื่อง 3 ฤดูกาล
รายการกีฬาฟุตบอลพรีเมียร์ลีกนี้ ถือเป็นกีฬาที่ผู้ชมชาวไทยนิยมดูมากที่สุด
การได้ลิขสิทธิ์นี้ทำให้ทรูวิชั่นส์สามารถถ่ายทอดการแข่งขันได้ฤดูกาลละ 380 ตั้งแต่ฤดูกาล
2007/2008 ถึง 2009/2010
รวมทั้งยังทำให้สามารถจัดสรรช่องรายการกีฬาเพื่อดึงดูดลูกค้าประเภทต่างๆ ได้ดียิ่งขึ้น
นอกจากนี้ยังได้เพิ่มช่องทรูสปอร์ต 5 ซึ่งถ่ายทอดสด
รายการฟุตบอลพรีเมียร์ลีกบางนัด
โดยเปิดโอกาสให้สมาชิกฟรีวิวแพ็คเกจสามารถรับชมได้ด้วยการซื้อรายการตามสั่ง
กลุ่มทรูยังได้รับสิทธ์ในการนำเสนอการแข่งขันฟุตบอลพรีเมียร์ลีก และคอนเทนท์ที่
เกี่ยวข้องผ่านบริการอื่นๆ ซึ่งประกอบด้วย ทรูไอพีทีวี ทรูมูฟ และทรูออนไลน์อีกด้วย

นอกจากนี้ ทรูวิชั่นส์ยังเพิ่มและปรับช่องรายการกีฬาใหม่ ภายใต้ทรูสปอร์ตทั้งหมด 5 ช่องรายการ
นอกเหนือจากช่อง ESPN และ Star Sports ที่มีอยู่เดิม

บริการใหม่ๆ ของทรูวิชั่นส์ ที่ออกสู่ตลาดในระหว่างปี 2550 ประกอบด้วย:

-   นำเสนอ 9 ช่องรายการระดับโลกด้วย “3 แพ็กเกจตามสั่ง” ซึ่งประกอบด้วย HBO Package
    รวม 3 ช่อง ภาพยนตร์ดังจากฮอลลีวู้ด Discovery Package รวม 4 ช่องรายการ
    วาไรตี้ และ Disney Package รวม 2 ช่องรายการการเรียนรู้ สำหรับเด็กและครอบครัว
    สมาชิก Platinum สามารถเลือกแพ็คเกจใดก็ได้ในราคาพิเศษ ในขณะที่สมาชิก Silver
    สามารถเลือกชมได้ 2 แพ็คเกจคือ Discovery Package และ Disney Package

-   นำเสนอแพ็คเกจและโปรโมชั่นร่วมกับทรูมูฟ ทรูอินเทอร์เน็ต และทรูไลฟ์ เพื่อสนับสนุน
    รายการ อะคาเดมี แฟนเทเซีย ซีซั่น 4 (True AF4)

4. ทรูมันนี่

ทรูมันนี่ได้รับใบอนุญาตจากธนาคารแห่งประเทศไทยให้ประกอบธุรกิจบัตรเงินอิเล็คทรอนิกส์
และได้รับอนุมัติจากกรมสรรพากรในการแต่งตั้งเป็นตัวแทนรับชำระค่าสินค้าและบริการพร้อมการออกใบเสร็จรับเงิน/ใบกำกับภาษี
บริการหลักๆ ของทรูมันนี่แบ่งเป็น การให้บริการบัตรเงินสดทรูมันนี่
การเป็นตัวแทนรับชำระและจัดเก็บค่าสินค้าและบริการ และการให้บริการทรูมันนี่
(บริการการเงินบนโทรศัพท์เคลื่อนที่ทรูมูฟ)

บัตรเงินสดทรูมันนี่

บัตรเงินสดทรูมันนี่ ช่วยให้ผู้ใช้บริการทรูมูฟและทรูสามารถเติมเงินให้กับบริการต่างๆ ภายในกลุ่มทรู
ซึ่งประกอบด้วย บริการทรูมูฟแบบเติมเงิน บริการ WE PCT Buddy
บริการอินเทอร์เน็ตความเร็วสูงแบบเติมเงิน บริการซื้อชั่วโมงอินเทอร์เน็ต บริการ True World
บริการ True e-book และบริการเกมออนไลน์ต่างๆ ด้วยวิธีการและขั้นตอนแบบเดิม
โดยใช้รหัสที่ปรากฏในบัตร

ตัวแทนรับชำระและจัดเก็บค่าสินค้าและบริการ

ณ สิ้นปี 2550 ทรูมันนี่มีจุดรับชำระค่าสินค้าและบริการทั้งสิ้น 709 แห่ง (จำนวน 115
แห่งในทรูช้อปและทรูมูฟช้อป และอีก 594
แห่งเป็นจุดรับชำระค่าสินค้าและบริการซึ่งเป็นคู่ค้าของทรู) และสามารถรับชำระตามใบแจ้งหนี้จาก
23 บริการ การรับชำระผ่านตัวแทน ให้บริการรับชำระเงินตาม
ใบแจ้งหนี้ที่มีบาร์โค้ด ด้วยเงินสด เช็ค และ/หรือ บัตรเครดิต ตามจำนวนเงินรวมในใบแจ้งหนี้
หรือชำระบางส่วน รวมทั้งยังสามารถชำระโดยไม่ต้องใช้ใบแจ้งหนี้ในกรณีเปิดรับชำระแบบออนไลน์
นอกจากนี้ระบบยังสามารถเปิดรับชำระได้ แม้เกินกำหนดรับชำระตามใบแจ้งหนี้

บริการการเงินบนโทรศัพท์เคลื่อนที่ทรูมูฟ (บริการทรูมันนี่)

ทรูมันนี่เปิดให้บริการการเงินบนโทรศัพท์เคลื่อนที่ทรูมูฟเพื่ออำนวยความสะดวกแก่ผู้ใช้บริการทรูมูฟให้สามารถทำธุรกรรมทางการเงินต่างๆ
บนโทรศัพท์เคลื่อนที่ได้ทุกที่ ทุกเวลา
และมีความปลอดภัยสูงด้วยระบบรักษาความปลอดภัยมาตรฐานสากล โดยผู้ใช้บริการสามารถ

-   เติมเงินให้กับสินค้าและบริการระบบเติมเงินต่างๆ ของกลุ่มทรู เช่น บริการทรูมูฟแบบเติมเงิน
    การซื้อชั่วโมงอินเทอร์เน็ต

-   ชำระค่าบริการผลิตภัณฑ์และบริการต่างๆ ภายในกลุ่มทรู รวมทั้งชำระค่าสินค้าและบริการอื่นๆ
    อาทิ ค่าไฟฟ้า น้ำประปา ค่าประกัน และบริการอีคอมเมิร์ซต่างๆ ค่าโดยสารรถแท็กซี่
    และการซื้อบัตรชมภาพยนตร์และโบว์ลิ่ง ยิ่งไปกว่านั้น
    บริการทรูมันนี่ยังมีระบบเตือนการชำระก่อนกำหนดสำหรับค่าไฟฟ้า และน้ำประปาอีกด้วย

-   โอนเงินจากบัญชีทรูมันนี่ของตนเองไปยังบัญชีทรูมันนี่อื่น
    หรือโอนจากบัญชีธนาคารของตนเองไปยังบัญชีทรูมันนี่

-   ผู้ใช้บริการสามารถเก็บเงินไว้ในบัญชีทรูมันนี่สูงสุดถึง 30,000 บาท
    และสามารถเติมเงินเข้าบัญชีทรูมันนี่จากหลายช่องทาง ไม่ว่าจะเป็นบัตรเงินสดทรูมันนี่
    ผ่านบัญชีธนาคารที่ลงทะเบียนไว้แล้วกับธนาคารเจ้าของบัญชี
    หรือผ่านบัตรเครดิตที่ลงทะเบียนไว้แล้วกับบริษัท

นอกจากนี้ บริการทรูมันนี่ยังเป็นช่องทางในการชำระเงินของบริการทรูวิชั่นส์-ยูบีซี ทรูมูฟ ฟรีวิว
แพ็คเกจ โดยหักเงินอัตโนมัติจากเงินในบัญชีทรูมันนี่ทุกเดือน เมื่อถึงกำหนดชำระ ผู้ใช้บริการ
ทรูวิชั่นส์-ยูบีซี ทรูมูฟ ฟรีวิว แพ็คเกจยังสามารถเปลี่ยนเป็นสมาชิกรายการตามสั่ง
ที่มีอัตราค่าบริการ
รายเดือนที่สูงขึ้น หรือสั่งซื้อรายการแบบจ่ายเงินล่วงหน้า ด้วยการชำระผ่านบริการทรูมันนี่ได้อีกด้วย

ในระหว่างปี 2550 ทรูมันนี่เปิดตัว “ทรูมันนี่ เอ็กซ์เพรส” TrueMoney Express จุดรับชำระ
ค่าบริการผ่านระบบแฟรนไชส์ โดยจับมือเป็นพันธมิตรกับธุรกิจค้าปลีกให้บริการครอบคลุม 2,000
จุดทั่วประเทศ เพื่อให้บริการชำระค่าสินค้าและบริการต่างๆ จำหน่ายบัตรเงินสด
และบริการเติมเงินสำหรับบริการแบบเติมเงินต่างๆ ของกลุ่มทรู

ในเดือนพฤศจิกายน ทรูมันนี่และบริษัท วอชท์ดาต้า เทคโนโลยี จำกัด
ผู้นำเทคโนโลยีด้านความปลอดภัยจากประเทศจีน
ประกาศความสำเร็จร่วมกันในการพัฒนาบริการการเงินบนมือถือแบบ Contactless
ด้วยเทคโนโลยี RFID SIM บนแพลตฟอร์มของทรูมันนี่
ซึ่งจะช่วยให้ลูกค้าสามารถเติมเงินลงกระเป๋าสตางค์ในซิมได้โดยตรงจากบัญชีทรูมันนี่
โดยจะเปิดให้บริการในปี 2551

ณ สิ้นปี 2550 มีลูกค้าทรูมูฟที่ใช้บริการทรูมันนี่ประมาณ 2.8 ล้าน จาก 850,000 ราย ในปี 2549
และคาดว่าจะเพิ่มขึ้นอย่างต่อเนื่องในปี 2551

5. ทรูไลฟ์

ทรูไลฟ์ เป็นบริการดิจิตอลคอนเทนท์
และเป็นช่องทางที่ทำให้สามารถเข้าถึงชุมชนผู้ใช้โทรศัพท์เคลื่อนที่และชุมชนออนไลน์
อีกทั้งยังเป็นสื่อสำหรับธุรกรรมระหว่างผู้บริโภคกับผู้บริโภค ธุรกิจกับผู้บริโภค และธุรกิจกับธุรกิจ

ทรูไลฟ์ประกอบด้วย 3 ส่วนหลัก คือ ดิจิตอลคอนเทนท์และบริการชุมชนต่างๆ ทรูไลฟ์ช้อป และ
ทรูไลฟ์พลัส (แพ็คเกจที่ผสานผลิตภัณฑ์และบริการในกลุ่มทรูเข้าด้วยกัน)

พอร์ทัลออนไลน์ Truelife.com ให้บริการชุมชนออนไลน์เช่น มินิโฮม (Minihome) คลับ
ห้องแชท (Chatroom) และบริการ Instant Messaging
ซึ่งผู้ใช้สามารถติดต่อและสื่อสารระหว่างกัน
นอกจากนี้ยังนำเสนอคอนเทนท์ที่เชื่อมโยงผู้ที่มีความสนใจหรือมีไลฟ์สไตล์ใกล้เคียงกันเข้าด้วยกัน
โดยมีคอนเทนท์หลัก 4 ประเภทคือ ดนตรี กีฬา รายการโทรทัศน์และภาพยนตร์ Truelife.com
เปิดให้บริการในปี 2549 ปัจจุบันมีผู้ลงทะเบียนใช้บริการมากกว่า 0.5 ล้านราย
นอกจากนั้นยังมีพอร์ทัล trueworld.net ซึ่งมีผู้ลงทะเบียนใช้บริการกว่า 0.7 ล้านราย

กลุ่มทรูยังเป็นผู้ให้บริการเกมออนไลน์รายใหญ่ โดยบริษัท NC True ซึ่งเป็นบริษัทร่วมทุนกับบริษัท
NC Soft ผู้ผลิตเกมออนไลน์ชั้นนำระดับโลกจากประเทศเกาหลี เปิดให้บริการเกม “Lineage
II” และ “กิลด์วอร์ส แฟคชั่นส์” ซึ่งเป็นเกมออนไลน์ที่มีผู้เล่นมากสุดในอันดับต้นๆ ของเมืองไทย

ในปี 2550 เกม “Special Force” ซึ่งให้บริการโดย ทรู ดิจิตอล เอ็นเตอร์เทนเม้นท์
ประสบความสำเร็จและได้รับความนิยมจากผู้เล่นเกมออนไลน์ชาวไทยอย่างรวดเร็ว
โดยมีผู้ลงทะเบียนเล่นเกม จำนวนประมาณ 9 ล้านราย ทำให้ขึ้นนำเป็นเกมออนไลน์ประเภท
Casual อันดับหนึ่งของเมืองไทย และในเดือนตุลาคม ทรู ดิจิตอล
เอ็นเตอร์เทนเม้นท์ยังได้รับเลือกเป็นเจ้าภาพการจัดแข่งขัน e-Sport ระดับโลก SF World
Championship ในประเทศไทย

ทรูไลฟ์ช้อป เป็นสถานที่ที่ให้ลูกค้าได้สัมผัสกับประสบการณ์ Convergence Lifestyle
ด้วยผลิตภัณฑ์และบริการหลากหลายของกลุ่มทรู รวมไปถึงทรู คอฟฟี่ ทรูมิวสิค และบริการบรอดแบนด์
โดยส่วนใหญ่จะตั้งอยู่ในบริเวณที่คนรุ่นใหม่ให้ความนิยมมาพักผ่อน หรือจับจ่ายใช้สอย
ในเขตกรุงเทพมหานครและปริมณฑล

ทรูไลฟ์พลัส เป็นการผสานผลิตภัณฑ์และบริการภายในกลุ่มทรู
เพื่อนำเสนอแพ็คเกจที่ตรงใจตามไลฟ์สไตล์ของผู้ใช้บริการ

บริการจากทรูไลฟ์ในปี 2550 ประกอบด้วย

-   ทรู ประกาศความร่วมมือกับค่ายเพลงชั้นนำ อาทิ จีเอ็มเอ็ม แกรมมี่ และอาร์เอส สร้างสรรค์
    Convergence Lifestyle รูปแบบใหม่ผ่านทรูมิวสิค ให้ลูกค้าสัมผัสประสบการณ์
    ความบันเทิงจากศิลปิน เต็มรูปแบบ ครบทุกบริการในกลุ่มทรู

-   ทรูมิวสิคเปิดแคมเปญ “โหลดฟรีเสียงรอสาย นานถึง 3 เดือน”  รายแรกของเมืองไทย
    ให้ผู้ใช้บริการทรูมูฟ ดาวน์โหลดเพลงไม่จำกัดจำนวน  

-   ทรูมิวสิคและทรูมูฟ เปิดตัว “ซิมไชโย” เดินหน้าขยายฐานลูกค้าเจาะตลาดทั่วประเทศ
    พร้อมรับฟรี อัลบั้มพิเศษ “รักทน รักนาน” พร้อมดาวน์โหลดคอนเทนท์เพลงลูกทุ่งฟรี
    และบริการเสริมมากมาย

-   ทรู ดิจิตอล เอ็นเตอร์เทนเม้นท์ร่วมกับผู้ผลิตเกมออนไลน์ชั้นนำ บริษัทสเนลอิเล็กทรอนิกส์
    จากประเทศจีน เปิดตัว ฮิพ สตรีท (Hip Street) เกมออนไลน์แนวเต้นรำประเภท 3D
    เสมือนจริง ซึ่งจะเปิดให้บริการในประเทศไทยต้นปี 2551

-   ทรู เผยโฉมใหม่ www.weloveshopping.com ช้อปปิ้งคอนเวอร์เจนซ์
    ภายหลังการรวมกับเว็บไซต์ www.marketathome.com
    ทำให้เป็นศูนย์รวมสินค้าบริการมากกว่า 600,000 รายการ

3.2 การตลาด

บริษัทมีเป้าหมายที่จะให้บริการโทรคมนาคมต่างๆ ในลักษณะที่เป็น Solution โดยการ
นำเสนอบริการในกลุ่มไปด้วยกัน ทั้งบริการเสียง วิดีโอและข้อมูล เติมเต็มทุกไลฟ์สไตล์
โดยผลิตภัณฑ์และบริการทั้งหมดภายในกลุ่ม จะมีการนำเสนอและทำการตลาดอยู่ภายใต้แบรนด์ “ทรู”
กลยุทธ์ทางการตลาดในลักษณะนี้ทำให้ทรูแตกต่างจากผู้ใช้บริการรายอื่นๆ
ช่วยให้ทรูสามารถเพิ่มส่วนแบ่งตลาด และทำให้อัตรายกเลิกบริการลดลงอีกด้วย
ปัจจุบันทรูคือหนึ่งในผู้นำผลิตภัณฑ์และบริการด้านไลฟ์สไตล์ของประเทศไทย

กลยุทธ์ในการรักษาฐานลูกค้า ก็เป็นอีกกลยุทธ์หลักสำหรับธุรกิจโทรศัพท์เคลื่อนที่
ซึ่งตลาดมีการแข่งขันอย่างรุนแรง

3.3 การจำหน่ายเเละช่องทางการจำหน่าย

บริษัทได้แบ่งทีมขาย ออกเป็น 3 ส่วน คือ กลุ่มลูกค้าบุคคล กลุ่ม SME และ กลุ่มลูกค้าองค์กรธุรกิจ
เพื่อให้เข้าถึงกลุ่มลูกค้าบุคคล บริษัทได้เปิดศูนย์บริการทั้งในเขตกรุงเทพมหานครและปริมณฑล
รวมทั้งต่างจังหวัด โดยในแต่ละศูนย์บริการจะมีเจ้าหน้าที่พร้อมให้คำแนะนำแบบ one-stop
shopping ในแห่งเดียว เกี่ยวกับบริการสื่อสารทั้งแบบมีสายและไร้สาย
เครื่องโทรศัพท์และอุปกรณ์เสริม และอุปกรณ์สื่อสารอื่นๆ รวมทั้งโมเด็ม ADSL
ซึ่งในศูนย์บริการใหญ่จะมีการให้บริการอินเทอร์เน็ตด้วย
นอกจากนี้บริษัทยังได้จำหน่ายสินค้าและบริการผ่านตัวแทนจำหน่ายทั่วประเทศ ทั้งที่เป็น Dealer
Shop และ
ตัวแทนจำหน่ายอิสระ นอกจากนั้นบริษัทยังเปิดศูนย์รับจองทางโทรศัพท์ (Tele Ordering) ซึ่งเป็น
ช่องทางที่ลูกค้าสามารถโทรศัพท์เข้ามาเพื่อขอใช้บริการได้โดยตรง ในปี 2550
บริษัทได้ริเริ่มจัดโครงการ Move Up Van Move Up
Sales โดยร่วมกับผู้แทนจำหน่ายของแต่ละภูมิภาคทั่วประเทศ จัดรถ Move Up Van จำนวน 100
คัน จำหน่ายสินค้าและบริการของกลุ่มทรู อำนวยความสะดวกแก่ลูกค้าชนิดใกล้บ้าน 
มุ่งสร้างยอดจำหน่ายผลิตภัณฑ์และบริการในกลุ่มทรูเต็มรูปแบบ

บริษัทมีทีมขาย (Account Executive/ Account Manager) ผู้บริหารงานลูกค้า
ที่มีความเชี่ยวชาญในการเข้าถึงความต้องการของลูกค้าตามแต่ละธุรกิจได้เป็นอย่างดี
และเน้นความสัมพันธ์อันดีกับลูกค้าแบบต่อเนื่องในระยะยาว นอกจากนี้
บริษัทยังมีพนักงานขายตรงเพื่ออำนวยความสะดวกในการให้บริการแก่ลูกค้า SME
และลูกค้าองค์กรธุรกิจ

สำหรับบริการทรูมูฟแบบเติมเงิน ผู้ใช้บริการสามารถเติมเงินได้ในหลากหลายวิธีด้วยกัน เช่น
การเติมเงินผ่านเครื่องเอทีเอ็ม และการเติมเงินอัตโนมัติแบบ ‘over-the-air’
ซึ่งผ่านบริการทางการเงินของบริษัททรูมันนี่ (ทรูมันนี่) ซึ่งเป็นบริษัทย่อยของทรู
หรือผ่านตัวแทนที่ได้รับอนุญาตให้โอนค่า
โทรแบบ over-the-air ไปยังโทรศัพท์เคลื่อนที่ของผู้ใช้บริการ ซึ่งมีจำนวนกว่า 80,000 ราย ณ
สิ้นปี 2549 นอกเหนือจากนั้น ตั้งแต่ปี 2550
ผู้ใช้บริการระบบเติมเงินของทรูมูฟสามารถเติมเงินใหม่ ผ่านโทรศัพท์สาธารณะของทรูที่มีสัญลักษณ์
"เติมเงิน ทรูมูฟที่นี่" 18,000 เครื่องทั่วกรุงเทพมหานครและปริมณฑล
โดยผู้ใช้สามารถเติมเงินขั้นต่ำเพียง 10 บาท
และทรูมูฟมอบความสะดวกสบายให้ผู้ใช้บริการทรูมูฟแบบรายเดือน
สามารถชำระค่าใช้บริการผ่านเคาน์เตอร์เซอร์วิส ที่ร้านเซเว่นอีเลฟเว่นกว่า 3,800 สาขา
ทั่วประเทศ โดยไม่ต้องใช้บิลและไม่เสียค่าธรรมเนียม

สำหรับทรูวิชั่นส์ช่องทางการจำหน่ายหลัก คือ การขายทางโทรศัพท์ การขายตรง
ผ่านเว็บไซต์และเครือข่ายตัวแทนจำหน่ายทั่วประเทศ รวมทั้งช่องทางใหม่ผ่าน Move up vans

3.4 การจัดหาผลิตภัณฑ์หรือบริการ

ความสามารถในการให้บริการของโครงข่าย

บริษัทเชื่อว่าความสามารถในการให้บริการของโครงข่ายของบริษัทเป็นจุดเด่นที่สำคัญในการให้บริการของบริษัท
กล่าวคือ
บริษัทมีโครงข่ายเคเบิ้ลใยแก้วนำแสงที่ครอบคลุมพื้นที่ให้บริการและเข้าถึงผู้ใช้บริการได้อย่างทั่วถึง
โดยมีส่วนประกอบที่เป็นสายทองแดงเป็นระยะทางสั้นๆ ทำให้สามารถส่งสัญญาณ เสียง ภาพ หรือ
ข้อมูล ได้อย่างมีประสิทธิภาพ นอกจากนี้ การออกแบบโครงข่ายของบริษัทในลักษณะใยแมงมุม
ยังสามารถขจัดปัญหาที่ผู้ใช้บริการไม่สามารถใช้โทรศัพท์ได้อันเนื่องจากการที่
สายโทรศัพท์หรือเส้นทางในการติดต่อถูกตัดขาดเพราะอุบัติเหตุ
หรือด้วยเหตุอื่นใดโดยทำให้บริษัทสามารถเลือกใช้เส้นทางอื่นทดแทนเส้นทางที่ต้องผ่านจุดที่เกิดเหตุเสียนั้นได้

ทรูมูฟเป็นผู้ให้บริการที่เข้ามาดำเนินธุรกิจโทรศัพท์เคลื่อนที่หลังสุดในจำนวนผู้ให้บริการโทรศัพท์เคลื่อนที่รายใหญ่
3 ราย ซึ่งทำให้ได้รับประโยชน์จากพัฒนาการใหม่ๆ ทางเทคโนโลยี โดย
ทำให้มีการลงทุนที่มีประสิทธิภาพและต้นทุนถูกกว่า ในปี 2550
ทรูมูฟสามารถขยายการให้บริการจนครอบคลุมพื้นที่ร้อยละ 92 ของจำนวนประชากรของประเทศ

แหล่งที่มาของผลิตภัณฑ์และบริการ

บริษัทได้สั่งซื้ออุปกรณ์โครงข่ายโทรคมนาคมจากผู้ผลิตอุปกรณ์ชั้นนำของโลก ได้แก่ Siemens
Alcatel Lucent NEC และ Huawei
นอกจากนั้นมีผู้รับเหมาจำนวนมากในการจัดหาและติดตั้งโครงข่ายของบริษัท
ซึ่งบริษัทไม่ได้มีการพึ่งพิง ผู้จัดจำหน่ายหรือผู้รับเหมารายใดเป็นการเฉพาะ
และบริษัทไม่มีปัญหาในการจัดหาผู้จัดจำหน่ายและผู้รับเหมาเนื่องจากมีจำนวนมากราย

การสนับสนุนทางด้านเทคนิคและการบริหาร

ในอดีตบริษัทเคยได้รับความช่วยเหลือทางด้านเทคนิค และการบริหารจากพันธมิตรทางธุรกิจ
ซึ่งประกอบด้วย บริษัท Verizon Communications, Inc (Verizon) สำหรับทรู บริษัท
Orange SA ให้ความช่วยเหลือด้านเทคนิคและการบริหารสำหรับทรูมูฟ และ MIH สำหรับทรูวิชั่นส์
แต่ในปัจจุบันบริษัทไม่ได้รับการสนับสนุนด้านเทคนิค และการบริหารจากพันธมิตรทางธุรกิจดังกล่าว
เนื่องจากพันธมิตรเหล่านี้ได้ขายหรือลดสัดส่วนการถือหุ้น อย่างไรก็ตามบริษัทฯ
สามารถรับถ่ายทอดเทคโนโลยีและความรู้จนสามารถบริหารงานได้เองโดยไม่ต้องพึ่งพาการสนับสนุนด้านเทคนิคและบริหารจากพันธมิตรทางธุรกิจอีกแต่อย่างใด

3.5 ภาวะธุรกิจโทรคมนาคมไทย 

ธุรกิจโทรศัพท์เคลื่อนที่

ตลาดโทรศัพท์เคลื่อนที่ของประเทศไทยมีการเติบโตอย่างรวดเร็วในระยะเวลาไม่กี่ปีที่ผ่านมา
โดยตลาดโทรศัพท์เคลื่อนที่ในประเทศไทยมีจำนวนผู้ใช้บริการเพิ่มขึ้นจากราว 7.9 ล้านรายในปี
2544 เป็นราว 52 ล้านราย ณ สิ้นปี 2550 โดยมีผู้ใช้บริการทั้งตลาดโดยรวมเพิ่มขึ้นราว 13
ล้านรายในปี 2550 ทำให้มีอัตราการใช้บริการโทรศัพท์เคลื่อนที่ต่อประชากร 100 คน
เป็นอัตราร้อยละ 80 ณ สิ้นปี 2550 (จากอัตราร้อยละ 60 ณ สิ้นปี 2549)
ทั้งนี้ไม่รวมผู้ใช้บริการโทรศัพท์เคลื่อนที่ของไทยโมบายและฮัทช์

อย่างไรก็ตาม เมื่อเปรียบเทียบกับประเทศอื่นๆ
ในภูมิภาคเดียวกันจะเห็นว่าตลาดโทรศัพท์เคลื่อนที่ของไทยมีอัตราการใช้บริการต่ำกว่าประเทศอื่นๆ
ดังตารางต่อไปนี้

  ---------------------------- ------------------------------------------
  ประเทศ                       ณ สิ้นปี 2549

                               อัตราการใช้โทรศัพท์เคลื่อนที่

  ฮ่องกง                        132.7%

  สิงคโปร์                       109.3%

  เกาหลีใต้                      83.8%

  มาเลเซีย                      75.5%

  ไทย                          62.9%

  ฟิลิปปินส์                       50.8%

  จีน                           34.8%

  อินโดนีเซีย                     28.3%
  ---------------------------- ------------------------------------------

ที่มา : ITU “2006 ICT Statistics Database”

ผู้ให้บริการโทรศัพท์เคลื่อนที่ในประเทศไทย ประกอบด้วย บริษัท แอดวานซ์ อินโฟร์ เซอร์วิส จำกัด
(มหาชน) หรือ AIS และบริษัทดิจิตอลโฟน หรือ DPC ซึ่งเป็นบริษัทย่อยของบริษัท แอดวานซ์
อินโฟร์ เซอร์วิส จำกัด (มหาชน) บริษัท โทเทิ่ล แอ็คเซ็ส คอมมูนิเคชั่น (มหาชน) หรือ DTAC
บริษัท ทรูมูฟ ซึ่งเป็นบริษัทย่อยของกลุ่มบริษัททรู โดยทรูถือหุ้นใหญ่ บริษัท ฮัทชิสัน ซีเอที ไวร์เลส
มัลติมีเดีย จำกัด (ซึ่งให้บริการภายใต้แบรนด์ “Hutch”) ทีโอที และ Thai Mobile
คู่แข่งรายใหญ่ที่สุด 2 ราย คือ AIS (และ DPC ซึ่งเป็นบริษัทย่อยที่เอไอเอสถือหุ้นใหญ่) และ
DTAC ซึ่งมีส่วนแบ่งตลาดประมาณร้อยละ 46.5 และ 30.3 ตามลำดับ ณ สิ้นเดือนธันวาคม 2550
โดยบริษัทเป็นผู้ให้บริการโทรศัพท์เคลื่อนที่รายใหญ่อันดับ 3 ด้วยส่วนแบ่งตลาดประมาณร้อยละ 23.2
(ซึ่งเพิ่มขึ้นจากร้อยละ 19.3 ณ สิ้นปี 2549)

ตารางแสดงจำนวนผู้ใช้บริการของผู้ให้บริการโทรศัพท์เคลื่อนที่แต่ละรายในระยะเวลา 4
ปีที่ผ่านมา:

+---------------------+-----------+-----------+-----------+-----------+
| ผู้ให้บริการ            | ณ วันที่ 31  |           |           |           |
|                     | ธันวาคม    |           |           |           |
+---------------------+-----------+-----------+-----------+-----------+
|                     | 2547      | 2548      | 2549      | 2550      |
+---------------------+-----------+-----------+-----------+-----------+
| เอไอเอส (AIS)       | 1         | 1         | 1         | 2         |
|                     | 5,184,000 | 6,408,825 | 9,521,500 | 4,105,400 |
+---------------------+-----------+-----------+-----------+-----------+
| ดีแทค (DTAC)         | 7,786,165 | 8,676,940 | 1         | 1         |
|                     |           |           | 2,225,498 | 5,772,026 |
+---------------------+-----------+-----------+-----------+-----------+
| ทรูมูฟ (True Move)    | 3,380,383 | 4,458,643 | 7,577,742 | 1         |
|                     |           |           |           | 2,080,089 |
+---------------------+-----------+-----------+-----------+-----------+
| จำนวนผู้ใช้บริการทั้งหมด  | 2         | 2         | 3         | 5         |
| ^(1/)               | 6,350,548 | 9,544,408 | 9,324,740 | 1,957,515 |
+---------------------+-----------+-----------+-----------+-----------+
| ส                   | 12.8%     | 15.1%     | 19.3%     | 23.2%     |
| ่วนแบ่งการตลาดของทรูมูฟ |           |           |           |           |
+---------------------+-----------+-----------+-----------+-----------+

ที่มา : Website ของแต่ละบริษัท

หมายเหตุ: ^(1/) ไม่รวมฮัทช์และไทยโมบาย

ตลาดโทรศัพท์เคลื่อนที่ในประเทศไทยมีการแข่งขันสูง
ผู้ให้บริการต่างพยายามแข่งขันเพื่อเพิ่มส่วนแบ่งตลาด โดยผ่านกิจกรรมส่งเสริมการขายต่างๆ
รวมทั้งการเสนอค่าบริการแบบเติมเงินราคาถูกเพื่อดึงดูดผู้ใช้บริการที่มีรายได้น้อย
ทั้งนี้ได้อำนวยความสะดวกในการซื้อบัตรเติมเงินโดยสามารถซื้อได้จากร้านสะดวกซื้อและสถานีจำหน่ายน้ำมันต่างๆ
ซึ่งเป็นสาเหตุหนึ่งที่ทำให้จำนวนผู้ใช้บริการโทรศัพท์เคลื่อนที่แบบเติมเงินมีจำนวนเพิ่มสูงขึ้นมากในระหว่างปี
2545 – 2550 นอกจากนี้ผู้ให้บริการโทรศัพท์เคลื่อนที่ยังมุ่งเน้นสร้างความเติบโตให้กับบริการ
Non-voice ต่างๆ ซึ่งเป็นผลมาจากเครื่องโทรศัพท์เคลื่อนที่มีความสามารถในการใช้งานใหม่ๆ
และหลากหลายยิ่งขึ้น

ในระหว่างปี 2548 - 2549
ตลาดโทรศัพท์เคลื่อนที่ในประเทศไทยมีการแข่งขันด้านราคาอย่างรุนแรง
จากการที่ทรูมูฟและคู่แข่งอีกหลายราย
ต่างแข่งกันลดอัตราค่าบริการทำให้รายได้เฉลี่ยต่อเลขหมายต่อเดือน หรือ ARPU
ของทรูมูฟลดลงในอัตราร้อยละ 10 ในปี 2548 และอัตราร้อยละ 26 ในปี 2549

อย่างไรก็ตามในปี 2550 การแข่งขันเป็นไปอย่างสมเหตุสมผลมากขึ้น ทั้งนี้เนื่องจาก
มีการนำระบบค่าเชื่อมโยงโครงข่ายมาใช้จริง
ทำให้ผู้ประกอบการมีภาระต้นทุนในการเชื่อมโยงไปยังโครงข่ายอื่น (ในอัตราโดยเฉลี่ย 1
บาทต่อนาที) ซึ่งเป็นเสมือนราคาขั้นต่ำของผู้ประกอบการ ดังนั้น ผู้ประกอบการจึงได้ปรับราคาขึ้น
อย่างต่อเนื่อง อย่างไรก็ตาม การปรับราคาขึ้นมีผลให้ปริมาณการใช้ลดลง
และทำให้รายได้ต่อเลขหมายยังคงลดลง ทั้งนี้รายได้ต่อเลขหมายของทรูมูฟลดลงในอัตราร้อยละ 35
(เป็น 191 บาท) การลดลงของรายได้ต่อเลขหมายส่วนหนึ่งเป็นผลจากการที่ผู้ใช้บริการใช้มากกว่า
1 เบอร์ เพื่อเลือกใช้โทรอัตรา
ค่าโทรที่ถูกกว่า เนื่องจากอัตราค่าโทรในเครือข่ายและระหว่างเครือข่ายของผู้ประกอบการต่างกัน
ซึ่งเป็นผลจากผู้ให้บริการต่างบริหารโครงข่ายเพื่อให้มีค่าต้นทุนค่าเชื่อมโยงโครงข่ายต่ำสุด

ถึงแม้ตลาดโทรศัพท์เคลื่อนที่จะมีการแข่งขันสูง แต่ทรูมูฟก็สามารถเพิ่มส่วนแบ่งตลาดจากร้อยละ
15.1 ในปี 2548 เป็นร้อยละ 19.3 ในปี 2549 และเป็นร้อยละ 23.2 ในปี 2550
นอกจากนี้ยังสามารถครองตลาดผู้ใช้บริการใหม่ได้ราว 1 ใน 3 ทุกปีตั้งแต่ปี 2547
ซึ่งส่วนหนึ่งก็เนื่องมาจากความสามารถในการนำเสนอบริการร่วมกับผลิตภัณฑ์และบริการอื่นๆ
ภายในกลุ่มทรู ซึ่งเป็นข้อได้เปรียบ โดยไม่จำเป็นต้องแข่งขันด้านราคาแต่เพียงอย่างเดียว

ณ สิ้นปี 2550 ทรูมูฟมีผู้ใช้บริการทั้งสิ้น 12,080,089 ราย เพิ่มขึ้นในอัตราร้อยละ 59 จากปี
2549

ธุรกิจโทรศัพท์พื้นฐาน

ณ สิ้นปี 2549 ประเทศไทยมีผู้ใช้บริการโทรศัพท์พื้นฐานทั้งสิ้นราวร้อยละ 10 ของประชากร
โดยจำนวนผู้ใช้บริการรวมเติบโตขึ้นจาก 5.9 ล้านเลขหมายในปี 2544 เป็น 6.7 ล้านเลขหมาย
ณ สิ้นปี 2549 ในปี 2550 ทรูมีจำนวนผู้ใช้บริการโทรศัพท์พื้นฐานลดลงเล็กน้อยจำนวน 21,555
เลขหมาย เป็น 1,976,965 เลขหมาย

ตาราง : เลขหมายโทรศัพท์พื้นฐานที่มีผู้ใช้งาน ณ 31 ธันวาคม 2549

  ---------------- ------------------- ---------------- ------------------
  ผู้ให้บริการ         ณ 31 ธันวาคม 2549                     

                   กรุงเทพฯ และปริมณฑล   ต่างจังหวัด         รวม

  ทีโอที ¹           1,452,731           2,038,947        3,491,678

  ทรู ²             1,976,965           -                1,976,965

  ทีทีแอนด์ที ³        -                   1,239,696        1,239,696

  รวม ⁴            3,429,696           3,278,643        6,708,339
  ---------------- ------------------- ---------------- ------------------

¹ ที่มา : จากการประมาณการของบริษัท

² ที่มา : ข้อมูลจากบริษัท

³ ที่มา : ข้อมูลจากรายงานประจำปีของ ทีทีแอนด์ที ประจำปี 2549

⁴ ที่มา : ข้อมูลจากรายงานประจำปีของ ทีโอที ประจำปี 2549

บริการโทรศัพท์พื้นฐานในปัจจุบันมีผู้ให้บริการทั้งสิ้น 3 ราย โดย ทีโอที
เป็นผู้ให้บริการโทรศัพท์พื้นฐานทั้งในกรุงเทพมหานครกับปริมณฑล
และต่างจังหวัดเพียงรายเดียวของประเทศ
ส่วนผู้ให้บริการอีก 2 ราย คือผู้ให้บริการที่อยู่ภายใต้สัญญาร่วมการงานฯ ของ ทีโอที
โดยทรูเป็นผู้ให้บริการในเขตกรุงเทพมหานครและปริมณฑล และบริษัท ทีทีแอนด์ที จำกัด (มหาชน)
เป็นผู้ให้บริการในต่างจังหวัด ณ สิ้นปี 2549 บริษัทมีส่วนแบ่งตลาดประมาณร้อยละ 58
สำหรับเขตกรุงเทพมหานครและปริมณฑล ทั้งนี้คิดจากจำนวนผู้ใช้บริการ

ในระยะเวลาไม่กี่ปีที่ผ่านมา ธุรกิจโทรศัพท์พื้นฐานของบริษัทได้รับผลกระทบจากบริการอื่นๆ
โดยเฉพาะอย่างยิ่ง บริการโทรศัพท์เคลื่อนที่
ทั้งนี้เนื่องจากโทรศัพท์เคลื่อนที่ใช้งานได้สะดวกกว่าและ
มีบริการเสริมต่างๆ มากกว่า
อีกทั้งยังมีการพัฒนาคุณภาพการใช้งานและมีการลดอัตราค่าบริการลงมา
ถูกกว่าอัตราค่าบริการโทรศัพท์พื้นฐาน

นอกจากนี้ ธุรกิจโทรศัพท์พื้นฐานของบริษัทยังเผชิญกับการแข่งขัน จากบริการ VoIP
ซึ่งมีค่าบริการถูกกว่า เนื่องจากในปัจจุบัน มีการใช้อินเทอร์เน็ตและเครื่องคอมพิวเตอร์
อย่างแพร่หลาย บริษัทจึงคาดว่า ผู้บริโภคจะหันมาใช้บริการ VoIP มากยิ่งขึ้น นอกจากนี้
คณะกรรมการ กทช. ยังได้ออกใบอนุญาตให้บริการโทรศัพท์พื้นฐาน
ซึ่งอาจทำให้ทรูต้องแข่งขันกับผู้ให้บริการโทรศัพท์พื้นฐานรายใหม่ๆ

นอกจากนั้น นับตั้งแต่วันที่ 1 กันยายน 2546
ผู้ให้บริการโทรศัพท์พื้นฐานยังได้รับอนุญาตให้จัดโปรโมชั่นพิเศษสำหรับลูกค้า
โดยการลดอัตราค่าบริการสำหรับการโทรทางไกลต่างจังหวัดและการโทรไปยังโทรศัพท์เคลื่อนที่
และนับตั้งแต่ต้นปี 2547 ผู้ให้บริการโทรศัพท์พื้นฐานได้รับอนุญาตให้จัดโปรโมชั่นเป็นระยะเวลา 6
เดือน โดยมีอัตราค่าบริการแบบยืดหยุ่น และมีอัตราค่าบริการตามโปรโมชั่นก่อนเป็นเพดานสูงสุด
ซึ่งโปรโมชั่นนี้จะสิ้นสุดลงในปลายปี 2549
นอกจากนั้นผู้ให้บริการโทรศัพท์พื้นฐานยังมีการนำเสนอบริการเสริมพิเศษต่างๆ อาทิ บริการ
Caller ID ทั้งนี้เพื่อตอบสนองความต้องการของลูกค้าได้มากยิ่งขึ้น
ซึ่งทั้งหมดนี้มีส่วนช่วยให้บริการโทรศัพท์พื้นฐานมีความสามารถในการแข่งขันเพิ่มขึ้น
ถึงแม้จะต้องแข่งขันกับโทรศัพท์เคลื่อนที่ อย่างไรก็ตาม การเปิดเสรีกิจการโทรคมนาคม
อาจส่งผลให้มีผู้ให้บริการโทรศัพท์พื้นฐานรายใหม่ๆ เกิดขึ้น ซึ่งจะทำให้มีการแข่งขันเพิ่มมากยิ่งขึ้น

ธุรกิจสื่อสารข้อมูลธุรกิจ

ธุรกิจสื่อสารข้อมูลธุรกิจของประเทศไทยยังคงเติบโตอย่างต่อเนื่อง โดยมีอัตราการเติบโต
ที่ประมาณร้อยละ 15 - 20 ต่อปี เนื่องจากความนิยมในการส่งข้อมูลออนไลน์
และจำนวนผู้ใช้บริการ
อินเทอร์เน็ตที่เพิ่มมากขึ้น
การแข่งขันในธุรกิจสื่อสารข้อมูลยังคงสูงเนื่องจากมีจำนวนผู้ให้บริการหลายราย
ประกอบกับลูกค้ามีทางเลือกเพิ่มขึ้นเนื่องจากมีเทคโนโลยีใหม่ๆ เช่น ADSL
ผู้ให้บริการสื่อสารข้อมูลรายใหญ่ในประเทศไทยประกอบด้วย ทีโอที กสท บริษัท ยูไนเต็ด
อินฟอร์เมชั่น ไฮเวย์ จำกัด
และ บริษัท ยูไนเต็ด บรอดแบนด์ เทคโนโลยี จำกัด (หรือ UCOM) บริษัท แอดวานซ์
ดาต้าเน็ทเวอร์ค คอมมิวนิเคชั่นส์ จำกัด (หรือ ADC) ซึ่งเป็นบริษัทภายใต้กลุ่มบริษัท ชิน
คอร์ปอเรชั่น บริษัท ทีทีแอนด์ที และกลุ่มบริษัททรู
ผู้ให้บริการทั้งหมดข้างต้นนี้ให้บริการวงจรเช่าหรือคู่สายเช่าและบริการเฟรม รีเลย์ ทั้งนี้
คู่แข่งหลักของบริษัท ได้แก่ ทีโอที
(เนื่องจากสามารถให้บริการครอบคลุมพื้นที่มากที่สุดในประเทศไทย) และยูคอม
(ซึ่งสามารถให้บริการนอกเขตกรุงเทพมหานครและปริมณฑลได้มากกว่าบริษัท)

นอกจากความได้เปรียบจากการมีโครงข่ายโทรศัพท์หลักที่มีเทคโนโลยีที่ทันสมัย
บริษัทยังคงเน้นการสร้างความแตกต่างจากคู่แข่งด้วยการมุ่งเน้นพัฒนาคุณภาพในการให้บริการ ในปี
2546 บริษัทได้เริ่มเปิดให้บริการ
การบริหารจัดการเครือข่ายข้อมูลให้แก่ลูกค้าซึ่งครอบคลุมตั้งแต่การจัดหา การสร้างโครงข่าย
การซ่อมบำรุงและดูแลรักษา และการจัดการประสิทธิภาพของโครงข่าย ในปี 2547 นี้
ทรูได้ให้บริการโครงข่ายข้อมูลในลักษณะเป็นโซลูชั่นที่เหมาะสมตามความต้องการของลูกค้าแต่ละราย
ในปี 2548 บริษัทได้นำเสนอบริการ MPLS VPN ซึ่งเป็นโครงข่ายส่วนตัวเสมือนจริง
ที่ทำงานโดยใช้เครือข่ายที่เชื่อมโยงเป็นเครือข่าย WAN (Wide Area Network)
แต่ยังสามารถคงความเป็นเครือข่ายเฉพาะที่มีความปลอดภัยสูง
เหมาะกับองค์กรที่มีสาขากระจายอยู่ตามที่ต่าง ๆ
และต้องการเชื่อมต่อเครือข่ายเข้าด้วยกันในราคาประหยัด

ในปี 2549 ทรูได้นำเสนอบริการร่วมกับคู่ค้าทางธุรกิจต่างๆ อาทิ ร่วมมือกับบริษัท ซิสโก้ (Cisco)
เพื่อให้บริการวางระบบเครือข่าย IP เป็นต้น ทำให้ไม่จำเป็นต้องแข่งขันด้านราคาเพียงอย่างเดียว
ในปี 2550 ทรูเป็นผู้ให้บริการรายแรกของประเทศไทย ที่ได้การรับรองจากซิสโก้ให้เป็น “Cisco
Powered” ปัจจุบันมีบริษัทที่ได้รับ Cisco Powered ทั่วโลกกว่า 300 ราย

ธุรกิจอินเทอร์เน็ตความเร็วสูง (บรอดแบนด์)

อัตราของผู้ใช้บริการบรอดแบนด์รวมต่อจำนวนครัวเรือนในเมืองไทย ยังมีระดับที่ต่ำมาก
ที่อัตราต่ำกว่าร้อยละ 6 ซึ่งยังคงเป็นระดับที่ต่ำกว่าประเทศที่พัฒนาแล้วในแถบเอเซีย เช่น
เกาหลีใต้
(ร้อยละ 89) ฮ่องกง (ร้อยละ87) และ สิงคโปร์ (ร้อยละ 75) (แหล่งที่มา: OECD, IMF,
BuddeComm, KBank)

ผู้ให้บริการในตลาดอินเทอร์เน็ตความเร็วสูง (บรอดแบนด์) มีอยู่หลายรายทั่วประเทศ เช่น บริษัท
ยูไนเต็ด บรอดแบนด์ เทคโนโลยี่ จำกัด (UBT) ซึ่งเป็นบริษัทในกลุ่ม UCOM บริษัท เลนโซ่
ดาต้าคอม จำกัด (ให้บริการภายใต้ชื่อ Q-Net) Samart, CS Loxinfo, TOT, TT&T, ADC
หรือ บริษัท แอดวานซ์ ดาต้าเน็ทเวอร์ค คอมมิวนิเคชั่นส์ จำกัด ซึ่งเป็นบริษัทในกลุ่มชิน
คอร์ปอเรชั่น และกลุ่มบริษัท ทรู อย่างไรก็ตาม มีเพียง ทีโอที
และบริษัทเท่านั้นที่เป็นผู้ให้บริการในเขตกรุงเทพมหานครและปริมณฑล ที่มีโครงข่ายเป็นของตนเอง
ซึ่งทำให้มีข้อได้เปรียบผู้ประกอบการรายอื่น

กลุ่มบริษัททรู สามารถเพิ่มฐานผู้ใช้บริการบรอดแบนด์จากจำนวน 3,708 ราย ณ สิ้นปี 2545
มาเป็น 548,285 ราย ณ สิ้นปี 2550
ซึ่งทรูเชื่อว่าบริษัทเป็นหนึ่งในผู้ให้บริการบรอดแบนด์รายใหญ่ที่สุดในประเทศไทยคิดจากฐานจำนวนลูกค้า
โดยมีส่วนแบ่งตลาดประมาณร้อยละ 80 ในเขตกรุงเทพมหานครและปริมณฑล

มีปัจจัยหลายประการที่ทำให้จำนวนผู้ใช้บริการอินเทอร์เน็ตความเร็วสูง (บรอดแบนด์)
เพิ่มขึ้นอย่างรวดเร็ว ซึ่งประกอบด้วย ราคาโมเด็มที่ถูกลง
ผู้บริโภคความนิยมใช้บริการคอนเทนต์ต่างๆ เพิ่มมากขึ้น เช่น เกมออนไลน์
ประกอบกับอัตราค่าใช้บริการรายเดือนของอินเทอร์เน็ตความเร็วสูง (บรอดแบนด์) ถูกลง
เนื่องจากจำนวนผู้ให้บริการเพิ่มมากขึ้น อีกทั้ง กทช.
ได้ปรับลดอัตราค่าเช่าวงจรต่างประเทศลงอย่างมาก
ทำให้ตลาดอินเทอร์เน็ตความเร็วสูงมีการแข่งขันเสรีมากยิ่งขึ้น

ธุรกิจบริการอินเทอร์เน็ต

ตลาดอินเทอร์เน็ตในประเทศไทยมีการเติบโตอย่างเห็นได้ชัดในระยะเวลา 2 – 3 ปีที่ผ่านมา
จากการประเมินของ กสท จำนวนผู้ใช้บริการอินเทอร์เน็ตในประเทศไทยเติบโตจากประมาณ 10
ล้านราย ณ สิ้นปี 2549โดยมีอัตราการใช้บริการอินเทอร์เน็ตรวม ประมาณร้อยละ 15
ของประชากรโดยรวม ซึ่งยัง
ถือว่าต่ำมากเมื่อเทียบกับประเทศอื่น ๆ ในเอเซีย

  ---------------------------- ------------------------------------------
  ประเทศ                       ณ สิ้นปี 2549

                               อัตราการใช้บริการอินเทอร์เน็ต

  เกาหลีใต้                      72.8%

  มาเลเซีย                      54.2%

  ฮ่องกง                        53.0%

  สิงคโปร์                       43.6%

  ไทย                          13.1%

  จีน                           10.4%

  ฟิลิปปินส์                       5.5%

  อินโดนีเซีย                     4.7%
  ---------------------------- ------------------------------------------

ที่มา : ITU “2006 ICT Statistics Database”

นับตั้งแต่เดือนมิถุนายน 2548 คณะกรรมการ กทช. ได้ออกใบอนุญาตประกอบกิจการ
อินเทอร์เน็ตให้แก่ผู้ให้บริการอินเทอร์เน็ตหลายราย รวมทั้ง บริษัท ทรู อินเทอร์เน็ต และ เอเชีย
อินโฟเน็ต ซึ่งเป็นบริษัทย่อยของบริษัท

การแข่งขันธุรกิจอินเทอร์เน็ตยังคงรุนแรงในปี 2549 จนถึง ปี 2550
เนื่องจากมีจำนวนผู้ให้บริการอินเทอร์เน็ตเพิ่มมากขึ้น
ประกอบกับบริษัทโทรคมนาคมได้เข้ามาทำธุรกิจนี้มากขึ้น สำหรับบริการด้านคอนเทนท์
บริษัทคาดว่าบริษัทจะต้องเผชิญกับการแข่งขันที่เพิ่มมากขึ้น นอกจากนี้
คณะกรรมการ กทช. ยังได้ออกใบอนุญาตให้บริการโทรศัพท์พื้นฐานทั่วประเทศ
ซึ่งอาจจะส่งผลให้การแข่งขันในธุรกิจโทรศัพท์พื้นฐานและบรอดแบนด์ในเขตกรุงเทพมหานครและปริมณฑล
(ซึ่งเป็นพื้นที่หลักของทรู) มีความรุนแรงยิ่งขึ้น อย่างไรก็ตาม อัตราค่าบริการแบบ Dial Up
ยังคงตัวอยู่ที่ระดับประมาณ 7-9 บาทต่อชั่วโมง และอัตราค่าบริการบรอดแบนด์ขั้นต่ำอยู่ที่ 500
บาทต่อเดือน

บริการอินเทอร์เน็ตของทรูมีความได้เปรียบในการแข่งขัน เนื่องจากประสิทธิภาพและ
คุณภาพของโครงข่าย ซึ่งเป็นโครงข่ายใยแก้วนำแสงที่ทันสมัย มีความยาวรวมทั้งสิ้นกว่า 176,000
กิโลเมตร โดยครอบคลุมพื้นที่ราว 4,200 ตารางกิโลเมตรของกรุงเทพมหานครและปริมณฑล
ซึ่งทำให้ใช้สายเคเบิ้ลทองแดงในระยะทางสั้น (โดยเฉลี่ยราว 3 – 4 กิโลเมตร)
เพื่อคุณภาพที่ดีที่สุดในการให้บริการทั้งด้านเสียงและข้อมูล

กลุ่มบริษัททรูให้บริการอินเทอร์เน็ต ผ่านบริษัทย่อยคือ บริษัท เอเซีย อินโฟเน็ท จำกัด (AI) และ
บริษัท ทรู อินเทอร์เน็ต จำกัด ซึ่งเป็นผู้ให้บริการอินเทอร์เน็ตรายใหญ่ที่สุดของประเทศมาตั้งแต่
ปี 2547 ปัจจุบันกลุ่มทรูเป็นผู้นำในตลาดบรอดแบนด์ ณ สิ้นปี 2550 กลุ่มทรูมีผู้ใช้บริการอินเทอร์เน็ต
ทั้งสิ้นกว่า 1 ล้านราย ซึ่งรวมผู้ใช้บริการอินเทอร์เน็ต และบรอดแบนด์
สำหรับผู้ประกอบการรายใหญ่อื่นๆ ประกอบด้วย บริษัท CS Loxinfo และ บริษัท Internet
Thailand

ธุรกิจโทรทัศน์ระบบบอกรับเป็นสมาชิก

จำนวนสมาชิกโทรทัศน์ระบบบอกรับเป็นสมาชิกในประเทศไทย ณ สิ้นปี 2550 มีทั้งสิ้นกว่า 2
ล้านราย คิดเป็นสัดส่วนราวร้อยละ 15 ของจำนวนครัวเรือน
ซึ่งต่ำกว่าประเทศที่พัฒนาแล้วในแถบเอเซีย เช่น มาเลเซีย (ร้อยละ 31) สิงคโปร์ (ร้อยละ 40)
ฮ่องกง (ร้อยละ 48) และญี่ปุ่น (ร้อยละ 52)

ปัจจุบันกลุ่มทรูวิชั่นส์เป็นผู้ประกอบธุรกิจโทรทัศน์ระบบบอกรับเป็นสมาชิก
ที่ให้บริการครอบคลุมทั่วประเทศรายใหญ่รายเดียวในประเทศไทย
แต่ยังเผชิญความเสี่ยงจากระเบียบและกฎเกณฑ์ต่างๆ ที่กำหนดโดยภาครัฐ
ทั้งยังจะต้องเผชิญกับอุปสรรคจากผู้ประกอบการรายใหม่อีกด้วย นอกจากนี้
องค์การสื่อสารมวลชนแห่งประเทศไทย (อสมท.)
ยังได้ให้ใบอนุญาตดำเนินธุรกิจโทรทัศน์ระบบบอกรับเป็นสมาชิกแก่บริษัทอื่นอีก 2 รายในปี 2539
แต่ปัจจุบันผู้ได้รับใบอนุญาตเหล่านี้ยังไม่เริ่มหรือประกาศว่าจะเริ่มดำเนินการแต่อย่างใด
ในส่วนของกรมประชาสัมพันธ์ได้ให้ใบอนุญาตดำเนินการแก่ผู้ประกอบการเคเบิ้ลตามภูมิภาคหลายรายด้วยกัน
ปัจจุบันดำเนินการอยู่ประมาณ 78 ราย การแข่งขันอาจจะเพิ่มสูงขึ้น
ภายหลังการประกาศใช้พระราชบัญญัติการประกอบกิจการกระจายเสียงและกิจการโทรทัศน์ซึ่งมี
ผลบังคับใช้เมื่อวันที่ 5 มีนาคม 2551 โดยอาจจะมีการออกใบอนุญาตให้ผู้ประกอบการรายใหม่
อย่างไรก็ตาม
ผู้ประกอบธุรกิจโทรทัศน์ระบบบอกรับเป็นสมาชิกอาจจะได้รับอนุญาตให้สามารถจัดเก็บรายได้จาก
ค่าโฆษณาได้ตามพรบ.ใหม่ ซึ่งจะช่วยเพิ่มโอกาสในการสร้างรายได้จากคอนเทนท์เดิมที่มีอยู่

นอกจากนี้ ยังมีผู้ประกอบการอีกไม่น้อยกว่า 450 รายที่ไม่มีใบอนุญาต
ซึ่งผู้ประกอบการเหล่านี้ล้วนเป็นผู้ประกอบการรายย่อยที่ให้บริการในระบบเคเบิ้ล
มีการคาดคะเนอย่างไม่เป็นทางการว่า
ผู้ประกอบการเคเบิ้ลท้องถิ่นทั้งที่มีใบอนุญาตและไม่มีใบอนุญาต มีสมาชิกรวมกันประมาณ 1.5 - 2.0
ล้านราย ปัจจุบันผู้ประกอบการเหล่านี้กำลังถูกตรวจสอบถึงการได้มาซึ่งลิขสิทธิ์รายการต่างๆ
ที่ออกอากาศโดยเจ้าของลิขสิทธิ์ซึ่งได้ร่วมมือกับภาครัฐในการผลักดันให้ผู้ประกอบการทุกรายปฏิบัติตามกฎหมายลิขสิทธิ์
นอกจากนี้
พระราชบัญญัติการประกอบกิจการกระจายเสียงและกิจการโทรทัศน์ใหม่มีความเข้มงวดในการควบคุมการละเมิดลิขสิทธิ์ให้มากขึ้นกว่าเดิม

ตลอดระยะเวลา 2-3 ปีที่ผ่านมา
ทรูวิชั่นส์ได้ร่วมมืออย่างใกล้ชิดกับเจ้าของลิขสิทธิ์ในการหาแนวทางดำเนินการใหม่ๆในการปกป้องลิขสิทธิ์รายการที่บริษัทให้บริการ
การดำเนินการของบริษัทประสบปัญหาและอุปสรรคมากเนื่องจากกฎระเบียบที่ยังคงล้าสมัย
ไม่ได้สะท้อนถึงสภาพความเป็นจริงที่เป็นอยู่ในปัจจุบัน
ตลอดจนหน่วยงานที่กำกับดูแลต้องอาศัยเวลาและประสบการณ์ในการเรียนรู้เพื่อจัดการกับผู้ละเมิดลิขสิทธิ์อย่างมีประสิทธิภาพ
อย่างไรก็ตาม
ด้วยความมุ่งมั่นทำให้บริษัทสามารถพัฒนากลยุทธ์ในการแก้ปัญหาการละเมิดลิขสิทธิ์และดำเนินการสำเร็จในระดับหนึ่ง
เป็นผลให้การละเมิดลิขสิทธิ์
ช่องรายการที่บริษัทให้บริการอยู่ลดลงอย่างเห็นได้ชัด
เป้าหมายในการดำเนินการขั้นต่อไปของบริษัทจะมุ่งเน้นไปที่การแก้ปัญหาการละเมิดลิขสิทธิ์โดยการนำรายการต่างๆ
เช่นรายการภาพยนตร์ที่อยู่บน
สื่ออื่นเช่น ดีวีดี มาออกอากาศ
โดยรายการเหล่านั้นมีการออกอากาศในช่องรายการที่บริษัทให้บริการอยู่ด้วย เช่น HBO
ซึ่งหวังเป็นอย่างยิ่งว่าการดำเนินการนี้จะประสบผลสำเร็จและส่งผลดีแก่บริษัทเช่นเดียวกับการดำเนินการที่ผ่านมา
ผลจากการดำเนินการดังกล่าวข้างต้นเป็นผลให้ยอดขายของปี พ.ศ. 2548 สูงที่สุด

การให้บริการธุรกิจโทรทัศน์ระบบบอกรับเป็นสมาชิกที่มีคุณภาพจำเป็นต้องมีการลงทุนสูง
ซึ่งการลงทุนเริ่มต้นส่วนใหญ่เป็นการลงทุนเกี่ยวกับโครงข่ายสื่อสัญญาณ เทคโนโลยีการใส่รหัสสัญญาณ
อุปกรณ์รับสัญญาณที่ติดตั้งตามบ้านสมาชิก ระบบการบริการลูกค้า และระบบสนับสนุนอื่นๆ

นอกจากนี้บริษัทยังต้องแข่งขันทางอ้อมกับสถานีโทรทัศน์ภาคปกติในประเทศไทยอีกด้วย
แต่ด้วยการนำเสนอรายการที่ไม่สามารถหาดูได้จากช่องอื่น รวมถึงภาพยนตร์ รายการสาระความรู้
และรายการกีฬาที่แพร่ภาพที่ทรูวิชั่นส์ก่อนช่องใดๆ
ทำให้บริษัทมีข้อได้เปรียบเหนือสถานีโทรทัศน์ภาคปกติทั่วไป
ยิ่งไปกว่านั้นบริษัทยังได้นำสัญญาณของสถานีโทรทัศน์ภาคปกติเหล่านั้นส่งขึ้นดาวเทียมและแพร่ภาพในโครงข่ายของทรูวิชั่นส์เป็นส่วนหนึ่งของช่องรายการที่บริษัทให้บริการ
ทำให้สมาชิกทรูวิชั่นส์สามารถรับชมรายการจากสถานีโทรทัศน์ภาคปกติได้ด้วย

ด้วยการลงทุนทางด้านรายการอย่างต่อเนื่อง การขยายโครงข่ายการให้บริการหลากหลายรูปแบบ
และการเพิ่มแพ็คเกจทางเลือกใหม่ๆ ทำให้สามารถเข้าถึงกลุ่มลูกค้าได้หลากหลายมากขึ้น
ตลอดจนการทำการตลาดและส่งเสริมการขายในเชิงรุก
จะทำให้ทรูวิชั่นส์สามารถขยายฐานสมาชิกและรักษาตำแหน่งผู้นำในตลาดต่อไปได้

ความคืบหน้าด้านการกำกับดูแลกิจการโทรคมนาคม

การกำกับดูแลกิจการโทรคมนาคมในประเทศไทยอยู่ในระหว่างการเปลี่ยนแปลงจากการที่หน่วยงานภาครัฐดำเนินบทบาทในฐานะผู้กำกับดูแลและผู้ให้บริการโทรคมนาคมไปพร้อมๆ
กัน ไปสู่การเปิดเสรีธุรกิจโทรคมนาคม
ซึ่งส่งผลให้เกิดการแปรสภาพจากหน่วยงานภาครัฐไปเป็นบริษัทเอกชน

ตามข้อตกลงที่ประเทศไทยได้ให้ไว้กับองค์กรการค้าโลกหรือ WTO เพื่อเปิดเสรีธุรกิจ
โทรคมนาคมไทยภายในปี 2549
รัฐบาลไทยได้เริ่มดำเนินการปฏิรูปการกำกับดูแลกิจการโทรคมนาคม โดยการออกพระราชบัญญัติหลัก
2 ฉบับ อันได้แก่
พระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์และกิจการโทรคมนาคม
พ.ศ. 2543 ซึ่งประกาศใช้ในเดือนมีนาคม 2543 และ
พระราชบัญญัติการประกอบกิจการโทรคมนาคม พ.ศ. 2544 ซึ่งประกาศใช้ในเดือนพฤศจิกายน
2544

ในเดือนตุลาคม 2547 คณะกรรมการกิจการโทรคมนาคมแห่งชาติ หรือคณะกรรมการ กทช.
ได้รับการจัดตั้งขึ้นเพื่อเป็นองค์กรอิสระในการกำกับดูแลกิจการโทรคมนาคม
ซึ่งเดิมเป็นอำนาจหน้าที่ขององค์การโทรศัพท์แห่งประเทศไทย [ได้เปลี่ยนชื่อเป็น บริษัท ทศท
คอร์ปอเรชั่น จำกัด (มหาชน) หรือ ทศท และปัจจุบันได้เปลี่ยนชื่อเป็น บริษัท ทีโอที จำกัด
(มหาชน)] และ การสื่อสารแห่งประเทศไทย [ปัจจุบันได้เปลี่ยนชื่อเป็น บริษัท กสท โทรคมนาคม
จำกัด (มหาชน) หรือ กสท] และกรมไปรษณีย์
โทรเลข โดย ยังไม่มีการแต่งตั้งคณะกรรมการกิจการกระจายเสียงและกิจการโทรทัศน์แห่งชาติ
หรือ กสช. ซึ่งจะเข้ามาทำหน้าที่ในการกำกับดูแลกิจการวิทยุและโทรทัศน์ของประเทศแต่อย่างใด

อย่างไรก็ตาม รัฐธรรมนูญ พ.ศ. 2540 ได้ถูกยกเลิกและถูกแทนที่ด้วยรัฐธรรมนูญฉบับใหม่
ภายหลังการเปลี่ยนแปลงทางการเมืองเนื่องจากมีการปฏิวัติโดยทหาร ในเดือนกันยายน 2549
แต่ตัวบทกฎหมายและกฎเกณฑ์ต่างๆ ยังคงมีผลบังคับใช้ และคณะกรรมการ กทช.
ยังคงทำหน้าที่ผู้กำกับดูแลกิจการโทรคมนาคมต่อไป
พระราชบัญญัติการประกอบกิจการกระจายเสียงและกิจการโทรทัศน์ซึ่งมีผลบังคับใช้เมื่อวันที่ 5
มีนาคม 2551 ยังให้อำนาจคณะกรรมการ กทช.
ในการออกใบอนุญาตประกอบกิจการบริการชุมชนชั่วคราวมีอายุไม่เกิน 1 ปี
สำหรับผู้ประกอบการวิทยุกระจายเสียงชุมชนและกิจการที่ไม่ใช้ คลื่นความถี่
ก่อนจะมีการจัดตั้งคณะกรรมการกิจการกระจายเสียง กิจการโทรทัศน์ และกิจการ
โทรคมนาคมแห่งชาติ (กสทช.)

รัฐธรรมนูญฉบับใหม่ ซึ่งประกาศใช้เมื่อเดือนสิงหาคม 2550 มาตรา 47 ได้กำหนดให้
คณะกรรมการ กสทช. เป็นองค์กรอิสระ เพียงองค์กรเดียว เพื่อทำหน้าที่กำกับดูแล
กิจการโทรคมนาคม รวมทั้งกิจการวิทยุกระจายเสียง วิทยุโทรทัศน์
โดยกำหนดให้ต้องมีการตรากฎหมายเพื่อจัดตั้ง กสทช. ซึ่งต้องดำเนินการตราให้แล้วเสร็จไม่เกิน
180 วันนับแต่วันที่แถลงนโยบายต่อรัฐสภา ความล่าช้าในการจัดตั้งคณะกรรมการ กสทช. ดังกล่าว
อาจมีผลให้ไม่ชัดเจนและมีความล่าช้า ในการออกกฎระเบียบและ ข้อปฎิบัติต่างๆ

นับตั้งแต่ได้มีการจัดตั้งคณะกรรมการ กทช. จนกระทั่งถึงปลายปี 2550 คณะกรรมการ
กทช.ได้ออกประกาศ กฎเกณฑ์ ข้อบังคับที่สำคัญๆ หลายฉบับ ได้แก่

1.  ประกาศคณะกรรมการ กทช. เรื่องกำหนดลักษณะและประเภทของกิจการโทรคมนาคม

2.  ประกาศคณะกรรมการ กทช.
    เรื่องลักษณะของประเภทของกิจการโทรคมนาคมที่ต้องได้รับใบอนุญาตประกอบกิจการโทรคมนาคม
    3 ประเภท

3.  ประกาศคณะกรรมการ กทช. เรื่อง หลักเกณฑ์การจัดสรรเลขหมายโทรคมนาคมชั่วคราว

4.  ประกาศคณะกรรมการ กทช. เรื่อง
    การเปลี่ยนแปลงเลขหมายโทรคมนาคมสำหรับบริการโทรศัพท์เคลื่อนที่จาก 9 หลัก เป็น 10
    หลัก

5.  ประกาศคณะกรรมการ กทช. เรื่อง มาตรการเพื่อป้องกันมิให้เกิดการกระทำอันเป็นการ
    ผูกขาดหรือก่อให้เกิดความไม่เป็นธรรมในการแข่งขันในกิจการโทรคมนาคม พ.ศ. 2549

6.  ประกาศคณะกรรมการ กทช. ว่าด้วยการใช้และการเชื่อมต่อโครงข่ายโทรคมนาคม
    พ.ศ. 2549

7.  ประกาศคณะกรรมการ กทช. เรื่อง
    กระบวนการรับเรื่องร้องเรียนและพิจารณาเรื่องร้องเรียนของผู้ใช้บริการ

8.  ประกาศคณะกรรมการ กทช. เรื่อง มาตรฐานของสัญญาให้บริการโทรคมนาคม พ.ศ. 2549

9.  ประกาศคณะกรรมการ กทช. เรื่อง อัตราขั้นสูงของค่าบริการและการเรียกเก็บเงิน
    ค่าบริการล่วงหน้าในกิจการโทรคมนาคม พ.ศ. 2549

10. ประกาศคณะกรรมการ กทช. เรื่อ
    การประกอบกิจการโทรคมนาคมประเภทขายส่งบริการและบริการขายต่อบริการ

11. ประกาศคณะกรรมการ กทช. ว่าด้วยการโอนใบอนุญาตให้ใช้คลื่นความถี่ และการให้
    ผู้อื่นร่วมใช้คลื่นความถี่ในกิจการโทรคมนาคม พ.ศ. 2550

12. ประกาศคณะกรรมการ กทช. เรื่องแผนความถี่วิทยุ (Broadband Wireless Access
    BWA) เพื่อการทดลองหรือทดสอบ

ใบอนุญาตประกอบกิจการโทรคมนาคม

ผู้ประกอบกิจการโทรคมนาคมทั้งหมดที่มิใช่ผู้ประกอบกิจการภายใต้เงื่อนไขของสัญญา
ร่วมการงานฯ ซึ่งประกอบกิจการในขณะที่พระราชบัญญัติการประกอบกิจการโทรคมนาคมมีผลบังคับใช้
จะต้องได้รับใบอนุญาตแบบใดแบบหนึ่งดังต่อไปนี้จากคณะกรรมการ กทช.

-   ใบอนุญาตแบบที่หนึ่ง
    เป็นใบอนุญาตสำหรับผู้ประกอบกิจการโทรคมนาคมที่มีความประสงค์จะเข้ามาประกอบกิจการโทรคมนาคมในประเทศไทยแต่ไม่มีโครงข่ายเป็นของตนเอง
    หรือผู้ประกอบกิจการที่คณะกรรมการ กทช. เห็นว่ามีลักษณะสมควรให้มีการบริการได้โดยเสรี
    โดยคณะกรรมการ กทช. จะออกใบอนุญาตให้กับผู้ขอประกอบกิจการในลักษณะดังกล่าว
    อันได้แก่ การให้บริการอินเทอร์เน็ต

-   ใบอนุญาตแบบที่สอง
    เป็นใบอนุญาตสำหรับผู้ประกอบกิจการโทรคมนาคมที่มีความประสงค์จะประกอบกิจการที่มีวัตถุประสงค์ให้บริการจำกัดเฉพาะกลุ่มบุคคล
    หรือเป็นกิจการที่คณะกรรมการ กทช.
    เห็นว่าไม่มีผลกระทบโดยนัยสำคัญต่อการแข่งขันโดยเสรีอย่างเป็นธรรม
    หรือต่อประโยชน์สาธารณะและผู้บริโภค
    ผู้ขอใบอนุญาตแบบที่สองนี้จะมีหรือไม่มีโครงข่ายเป็นของตนเองก็ได้ โดยคณะกรรมการ กทช.
    จะออก
    ใบอนุญาตให้กับผู้ขอประกอบกิจการที่ได้ปฏิบัติถูกต้องครบถ้วน ตามหลักมาตรฐานที่คณะกรรมการ
    กทช. ประกาศกำหนดไว้ล่วงหน้าแล้ว

-   ใบอนุญาตแบบที่สาม เป็นใบอนุญาตสำหรับผู้ประกอบกิจการโทรคมนาคม
    ที่มีโครงข่ายเป็นของตนเอง
    ซึ่งเป็นการประกอบกิจการที่มีวัตถุประสงค์ในการให้บริการแก่บุคคลทั่วไปจำนวนมาก
    หรือกิจการที่คณะกรรมการ กทช. เห็นว่าอาจ
    กระทบต่อประโยชน์สาธารณะ หรือมีเหตุจำเป็นต้องคุ้มครองผู้บริโภคเป็นพิเศษ โดย
    คณะกรรมการ กทช. จะมีการพิจารณาว่าสมควรออกใบอนุญาตให้ผู้ขอประกอบกิจการหรือไม่

นอกจากนี้ ถ้าเป็นกิจการโทรคมนาคมที่จำเป็นต้องใช้คลื่นความถี่วิทยุ ผู้ขอประกอบกิจการ
จะต้องได้รับใบอนุญาตใช้คลื่นความถี่วิทยุด้วยเช่นกัน

ในปี 2548 คณะกรรมการ กทช. ได้ออกประกาศค่าธรรมเนียมใบอนุญาตประกอบกิจการ
โทรคมนาคมชั่วคราว ซึ่งมีการกำหนดค่าธรรมเนียมสำหรับบริการโทรคมนาคม ไว้ดังนี้

-   ใบอนุญาตแบบที่หนึ่ง ค่าลงทะเบียน 5,000 บาท ค่าธรรมเนียมรายปี 20,000 บาท

-   ใบอนุญาตแบบที่สอง (ไม่มีโครงข่าย) ค่าลงทะเบียน 10,000 บาท ค่าธรรมเนียมรายปี
    25,000 บาท

-   ใบอนุญาตแบบที่สอง (มีโครงข่าย) ค่าลงทะเบียน 25,000 บาท ค่าธรรมเนียมรายปี
    250,000 บาท

-   ใบอนุญาตแบบที่สาม ค่าลงทะเบียน 500,000 บาท ค่าธรรมเนียมรายปีร้อยละ 3
    ของรายได้จากการดำเนินการ และค่าธรรมเนียมในการต่อใบอนุญาตปีละ 500,000 บาท

คณะกรรมการ กทช. ได้ออกใบอนุญาตต่างๆ ให้แก่ผู้ประกอบการ ภายหลังจากที่ได้ออก
ใบอนุญาตให้กับ ทีโอที และ กสท ในเดือนมิถุนายน และ กันยายน 2548 ตามลำดับ โดยในปี
2548
คณะกรรมการ กทช. ได้ออกใบอนุญาตให้แก่ผู้ประกอบกิจการอินเทอร์เน็ต หลายราย รวมทั้ง บริษัท
ทรู อินเทอร์เน็ต จำกัด ซึ่งเป็นบริษัทย่อยของกลุ่มบริษัททรู และในปี 2549 คณะกรรมการ กทช.
ยังได้ออกใบอนุญาตอีกหลายประเภทให้แก่กลุ่มบริษัท เช่น
บริการโครงข่ายอินเทอร์เน็ตระหว่างประเทศ (International Internet Exchange)
และบริการโทรศัพท์สาธารณะ รวมทั้งในช่วงต้นปี 2550 คณะกรรมการ กทช.
ได้ออกใบอนุญาตให้บริษัทและบริษัทย่อย สำหรับบริการโทรศัพท์ทางไกลระหว่างประเทศ
(International Direct Dialing – IDD) และบริการโทรศัพท์พื้นฐาน

การจัดสรรเลขหมายใหม่

ในปี 2549 คณะกรรมการ กทช. ได้ออกประกาศ เรื่อง แผนเลขหมายโทรคมนาคม และ
หลักเกณฑ์เพิ่มเติมในการจัดสรรเลขหมายโทรคมนาคมชั่วคราว (ฉบับที่ 2)
โดยผู้ประกอบกิจการที่ประสงค์จะขอเลขหมายใหม่
จะต้องยื่นเอกสารเพื่อขอเลขหมายกับคณะกรรมการ กทช. และจะต้องชำระค่าธรรมเนียมรายเดือน
ซึ่งมีการกำหนดค่าธรรมเนียมเลขหมายโทรคมนาคมสำหรับบริการโทรศัพท์เคลื่อนที่ไว้เป็น 12
บาทต่อเลขหมายต่อปีสำหรับผู้ประกอบการรายใหม่ ในอัตรา 24 บาทต่อเลขหมายต่อปี
สำหรับผู้ประกอบการรายเดิมรายที่ขอเพิ่ม และในอัตรา 120 บาทต่อเลขหมายต่อปี
สำหรับเลขหมายโทรคมนาคมสำหรับบริการโทรศัพท์เคลื่อนที่ ที่มิได้นำออกใช้งานรวมกันเป็น
ระยะเวลา 120 วันภายในระยะเวลา 1 ปี ในประกาศดังกล่าว คณะกรรมการ กทช.
ได้ให้บรรดาเลขหมายโทรคมนาคมสำหรับบริการโทรศัพท์เคลื่อนที่ที่ได้จัดสรรให้ผู้รับใบอนุญาต
หรือผู้ประกอบกิจการ
โทรคมนาคม หรือที่ผู้ประกอบกิจการใช้ในการประกอบกิจการอยู่ก่อนวันที่ 1 กันยายน 2549
ทั้งหมดเป็นเลขหมายโทรคมนาคมที่ได้รับการจัดสรรจากคณะกรรมการ นอกจากนั้นคณะกรรมการ
กทช. ได้กำหนดให้มีปรับเปลี่ยนเลขหมายโทรคมนาคมสำหรับบริการโทรศัพท์เคลื่อนที่ จาก 9
หลักเป็น 10 หลัก

บริการโทรคมนาคมพื้นฐานโดยทั่วถึง (Universal Service Obligation หรือ USO)

ภายใต้การกำกับดูแลของคณะกรรมการ กทช. ผู้ได้รับใบอนุญาตประกอบกิจการ
โทรคมนาคมจัดให้มีการบริการโทรคมนาคมพื้นฐานโดยทั่วถึงและบริการเพื่อสังคม
เพื่อเป็นการช่วยเหลือ ผู้ที่มีรายได้น้อย คนพิการ และในพื้นที่ชนบท
หรือในท้องที่หนึ่งท้องที่ใดที่ยังมีบริการไม่เพียงพอต่อความต้องการของผู้ใช้บริการในท้องที่นั้น
หากผู้ได้รับใบอนุญาตประกอบกิจการโทรคมนาคมไม่สามารถให้บริการดังกล่าวนี้ได้
ก็จะต้องถูกเก็บเงินส่วนแบ่งรายได้ในอัตราร้อยละ 4
ของรายได้ก่อนหักค่าใช้จ่ายเข้ากองทุนพัฒนากิจการโทรคมนาคมเพื่อสาธารณะประโยชน์

โดยความรับผิดชอบในการให้บริการโทรคมนาคมพื้นฐานอย่างทั่วถึงนี้
เป็นหน้าที่ของผู้ได้รับใบอนุญาตแบบที่ 2 ที่มีโครงข่ายเป็นของตนเอง และผู้ได้รับใบอนุญาตแบบที่สาม

การเชื่อมต่อโครงข่าย

ในเดือนพฤษภาคม 2549 คณะกรรมการ กทช. ได้ออกประกาศ ว่าด้วยการใช้และเชื่อมต่อ
โครงข่ายโทรคมนาคม พ.ศ. 2549 โดยกำหนดให้ผู้ประกอบกิจการโทรคมนาคมที่มีโครงข่าย
โทรคมนาคม ต้องจัดทำข้อเสนอการใช้และเชื่อมต่อโครงข่ายโทรคมนาคม (Reference
Interconnection Offers – RIOs)
พร้อมทั้งจัดทำข้อมูลแสดงการคำนวณอัตราตอบแทนการใช้และเชื่อมต่อโครงข่าย
โทรคมนาคม และข้อมูลต้นทุนโครงข่ายโทรคมนาคมแบบแยกส่วนสำหรับการให้บริการใช้และ
เชื่อมต่อโครงข่ายโทรคมนาคม ภายใน 15 วันนับจากวันที่ประกาศมีผลบังคับใช้ในวันที่ 17
พฤษภาคม 2549 ทั้งนี้คณะกรรมการ กทช.
ได้กำหนดให้มีการเรียกเก็บค่าตอบแทนการใช้และเชื่อมต่อโครงข่ายในอัตราอิงต้นทุน (Cost
Oriented basis) ซึ่งคณะกรรมการได้อนุมัติให้มีการใช้การคำนวณแบบ long run
incremental cost และผู้ประกอบการ จะต้องมีการเจรจาเพื่อบรรลุข้อตกลงระหว่างกันภายใน
90 วัน
นับแต่ผู้ให้เชื่อมต่อโครงข่ายได้รับหนังสือแสดงเจตจำนงเพื่อขอเชื่อมต่อโครงข่ายจากผู้ขอเชื่อมต่อ
โครงข่าย ทั้งนี้ บริษัทได้ลงนามในสัญญาเชื่อมต่อโครงข่ายโทรคมนาคมกับดีแทค ในวันที่ 17
พฤศจิกายน 2549 และกับเอไอเอส ในวันที่ 16 มกราคม 2550

นอกจากนั้นคณะกรรมการ กทช. ได้กำหนดให้ทั้งผู้ได้รับอนุญาต สัมปทาน หรือสัญญาตามมาตรา 80
แห่งพระราชบัญญัติการประกอบกิจการโทรคมนาคม พ.ศ. 2544
ต้องอยู่ภายใต้กฎเกณฑ์และเงื่อนไขตามประกาศฉบับนี้

การแข่งขันที่เท่าเทียมกัน

ในเดือน กันยายน 2549 คณะกรรมการ กทช. ได้ออกประกาศ
เรื่องมาตรการเพื่อป้องกันมิให้เกิดการกระทำอันเป็นการผูกขาดหรือก่อให้เกิดความไม่เป็นธรรมในการแข่งขันในกิจการโทรคมนาคม
พ.ศ. 2549
ซึ่งได้กำหนดข้อกำหนดสำหรับกิจการโทรคมนาคมเพิ่มเติมจากข้อกำหนดตามกฎหมายเรื่องการแข่งขัน
(Antitrust) โดยห้ามการอุดหนุนการบริการและการอุดหนุนข้ามประเภทบริการ
(cross-subsidization) อันส่งผลให้เกิดการผูกขาด หรือลด หรือจำกัดการแข่งขัน
รวมทั้งห้ามการถือครองธุรกิจในบริการประเภทเดียวกัน
โดยการเข้าซื้อหรือถือหุ้นเกินกว่าร้อยละสิบของจำนวนหุ้นทั้งหมดของผู้รับใบอนุญาตรายอื่น
นอกจากนั้นได้ออกข้อกำหนดห้ามผู้รับใบอนุญาตที่มีส่วนแบ่งการตลาดเกินกว่า
ร้อยละยี่สิบห้าของแต่ละประเภทการบริการ (ผู้มีอำนาจเหนือตลาด)
ใช้อำนาจทางการตลาดที่ไม่เป็นธรรมอันมีลักษณะเป็นการผูกขาด หรือลด
หรือจำกัดการแข่งขันในการให้บริการ เช่น การกำหนดอัตราค่าบริการหรือสินค้าต่ำกว่าทุน
จัดบริการแบบขายพ่วงบริการและสินค้าแก่ผู้รับใบอนุญาตรายอื่นโดยเลือกปฏิบัติอย่างไม่เป็นธรรม
เป็นต้น

การกำหนดราคาและการควบคุมราคา

ในเดือน พฤศจิกายน 2549 คณะกรรมการ กทช. ได้ออกประกาศ เรื่องอัตราขั้นสูงของ
ค่าบริการและการเรียกเก็บเงินค่าบริการล่วงหน้าในกิจการโทรคมนาคม พ.ศ. 2549
ซึ่งเปิดโอกาสให้
ผู้ประกอบการเลือกการกำกับดูแลด้านอัตราค่าบริการได้ 2 แนวทาง ระหว่าง
การกำหนดอัตราราคาบนพื้นฐานของอัตราค่าตอบแทนการลงทุน (Rate of Return)
หรือระบบเพดานราคา (Price Cap)
โดยได้กำหนดให้อัตราค่าบริการซึ่งเรียกเก็บจริงจากผู้ใช้บริการโดยชอบด้วยกฎหมายในวันที่ประกาศใช้บังคับ
เป็นอัตราขั้นสูงที่คณะกรรมการประกาศกำหนดเป็นการชั่วคราว
จนกว่าคณะกรรมการจะประกาศกำหนดอัตราขั้นสูงใหม่

การเปลี่ยนแปลงราคาจะต้องได้รับอนุมัติจากคณะกรรมการ กทช. ยกเว้นผู้รับใบอนุญาตที่
คณะกรรมการให้ความเห็นของการเลือกใช้ระบบเพดานราคา (Price Cap)
นอกจากนั้นยังห้ามมิให้ผู้รับอนุญาตเรียกเก็บค่าบริการนอกเหนือหรือเกินกว่าอัตราขั้นสูง
และการเก็บค่าบริการล่วงหน้าต้องได้รับอนุมัติจากคณะกรรมการ กทช.

ข้อกำหนดนี้ไม่มีผลบังคับกับผู้ได้รับใบอนุญาตแบบที่ 1 และ 2
ตามประกาศฉบับใหม่ที่ออกโดยคณะกรรมการ กทช. ในเดือนพฤษภาคม 2550

มาตราการคุ้มครองผู้บริโภค

ในปี 2549 คณะกรรมการ กทช. ได้ออกกฎประกาศต่างๆ หลายฉบับ เพื่อคุ้มครองผู้บริโภค
นอกเหนือจากประกาศเกี่ยวกับอัตราค่าบริการขั้นสูง คณะกรรมการ กทช.
ยังได้ออกประกาศเกี่ยวกับกระบวนการรับเรื่องร้องเรียนของผู้ใช้บริการ
มาตราฐานการคุ้มครองสิทธิของผู้ใช้บริการโทรคมนาคมเกี่ยวกับข้อมูลส่วนบุคคล
สิทธิในความเป็นส่วนตัว และเสรีภาพในการสื่อสารถึงกันโดยทางโทรคมนาคม
รวมทั้งหลักเกณฑ์เรื่องมาตรฐานของสัญญาการให้บริการโทรคมนาคม

การรับเรื่องร้องเรียนของผู้ใช้บริการ

ในเดือนสิงหาคม 2549 คณะกรรมการ กทช.
ได้ออกประกาศเรื่องกระบวนการรับเรื่องร้องเรียนและพิจารณาเรื่องร้องเรียนของผู้ใช้บริการ
สำหรับผู้ประกอบการและคณะกรรมการ กทช โดยมี
ข้อกำหนดที่สำคัญ
กล่าวคือให้ผู้ประกอบการแจ้งรับเรื่องร้องเรียนเป็นหนังสือให้ผู้ร้องเรียนทราบภายใน 7
วันนับจากวันที่ได้รับเรื่องร้องเรียน และต้องแก้ไขปัญหาเรื่องร้องเรียนให้แล้วเสร็จภายใน 30 วัน
เว้นแต่มีเหตุสุดวิสัยทำให้ไม่อาจดำเนินการแล้วเสร็จตามเวลาที่กำหนด ผู้ประกอบการต้องแจ้งให้
ผู้ร้องเรียนทราบความคืบหน้าทุก 10 วัน หรือหากเห็นว่าเรื่องร้องเรียนไม่มีมูล หรือไม่สมเหตุสมผล
ต้องมีการแจ้งเป็นหนังสือให้ผู้ร้องเรียนทราบภายใน 14 วัน
ซึ่งผู้ร้องเรียนสามารถส่งให้คณะกรรมการ กทช. พิจารณาได้ หากยังคงเห็นว่าเรื่องร้องเรียนมีมูล
นอกจากนั้นในกรณีผลการเจรจาระหว่างผู้ประกอบการกับผู้ร้องเรียนไม่ได้ข้อยุติไม่ว่าทั้งหมดหรือบางส่วน
ให้ผู้ประกอบการเสนอรายงานพร้อมข้อต่อสู้ ให้สำนักงานภายใน 3 วันนับจากการเจรจาเสร็จสิ้น
ผู้ใช้บริการและผู้ที่ได้รับความเดือดร้อนเสียหายจากการให้บริการโทรคมนาคม
มีสิทธิร้องเรียนเพื่อให้คณะกรรมการ กทช. พิจารณาให้มีการแก้ไขปัญหาเรื่องร้องเรียนโดยตรง
นอกจากนั้นผู้ประกอบการมีหน้าที่จัดตั้งส่วนงานเฉพาะเพื่อทำหน้าที่รับเรื่อง
ร้องเรียนและแก้ไขปัญหาเรื่องร้องเรียนพร้อมทั้งจัดทำสรุปเรื่องร้องเรียนและเก็บรวบรวมข้อมูลเพื่อการตรวจสอบของคณะกรรมการ

มาตรฐานของสัญญาการให้บริการโทรคมนาคม 

ในเดือนกันยายน 2549 คณะกรรมการ กทช. ได้ออกประกาศ
เรื่องมาตรฐานของสัญญาให้บริการโทรคมนาคม พ.ศ. 2549
ซึ่งกำหนดให้สัญญาให้บริการโทรคมนาคมต้องมีสาระสำคัญต่างๆ ตามที่กฎหมายกำหนด เป็นต้นว่า
สิทธิและหน้าที่ของผู้ให้บริการและผู้ใช้บริการ สิทธิและหน้าที่ในการ
เรียกเก็บและการชำระค่าบริการ การระงับการใช้บริการและการเลิกสัญญาการให้บริการ
รวมทั้งการ
ร้องเรียนและการแก้ไขปัญหาการร้องเรียน
นอกจากนี้ได้กำหนดให้ผู้ประกอบการต้องจัดส่งร่างสัญญาให้คณะกรรมการ กทช.
พิจารณาก่อนการใช้งานจริงอย่างน้อย 60 วัน หรืออย่างน้อย 30
วันในกรณีที่มีการแก้ไขในสาระสำคัญของสัญญาที่อาจจะมีผลกระทบต่อผู้ใช้บริการ
และให้มีการแก้ไขสัญญาเดิมก่อนที่มีการใช้ประกาศนี้
เพื่อให้เป็นไปตามประกาศฉบับนี้พร้อมทั้งจัดส่งให้คณะกรรมการ กทช. อนุมัติภายใน 60
วันภายหลังจากที่ประกาศฉบับนี้มีผลใช้บังคับ และจัดส่งให้ผู้ใช้บริการเพื่อพิจารณาว่า
ยอมรับการแก้ไขต่างๆ หรือไม่

นอกจากนั้น ยังได้กำหนดเงื่อนไข สำหรับบริการโทรคมนาคมในลักษณะที่เรียกเก็บ
ค่าบริการล่วงหน้าว่าจะต้องไม่มีข้อกำหนดอันมีลักษณะเป็นการบังคับให้ผู้ใช้บริการต้องใช้บริการภายในเวลาที่กำหนด
เว้นแต่ ผู้ให้บริการจะได้รับความเห็นชอบจากคณะกรรมการเป็นการล่วงหน้า ทั้งนี้
คณะกรรมการอาจกำหนดเงื่อนไขการให้บริการประกอบด้วยก็ได้ เช่น การถ่ายโอนมูลค่าที่เหลืออยู่
การคืนเงินค่าบริการในส่วนที่ไม่ได้ใช้บริการ การกำหนดระยะเวลาขั้นต่ำในการใช้บริการ เป็นต้น
นอกจากนั้นยังมีข้อกำหนดที่สำคัญอื่นๆ กล่าวคือ
ในกรณีที่ผู้ให้บริการได้ส่งมอบเครื่องอุปกรณ์หรือสิ่งอื่นที่เกี่ยวข้องให้แก่ผู้ใช้บริการโดยไม่คิดค่าใช้จ่ายหรือคิดค่าใช้จ่ายในราคาที่ต่ำกว่าตลาดของค่าอุปกรณ์
ผู้ให้บริการจะถือเอาเหตุดังกล่าวมากำหนดเป็นเงื่อนไขอันก่อให้เกิดภาระแก่ผู้ใช้บริการหรือเรียกเก็บค่าปรับหรือ
ค่าเสียหายจากการที่ผู้ใช้ยริการยกเลิกสัญญาก่อนกำหนดมิได้

การคุ้มครองสิทธิของผู้ใช้บริการโทรคมนาคมเกี่ยวกับข้อมูลส่วนบุคคล สิทธิในความเป็นส่วนตัว
และเสรีภาพในการสื่อสารถึงกันโดยทางโทรคมนาคม

ในเดือนสิงหาคม 2549 คณะกรรมการ กทช. ได้ออกประกาศ เรื่อง
มาตรการคุ้มครองสิทธิของผู้ใช้บริการโทรคมนาคมเกี่ยวกับข้อมูลส่วนบุคคล สิทธิในความเป็นส่วนตัว
และเสรีภาพในการ
สื่อสารถึงกันโดยทางโทรคมนาคม ซึ่งมีข้อกำหนดเกี่ยวกับการเก็บ การประมวลผลและการเก็บรักษา
ข้อมูลส่วนบุคคลของผู้ใช้บริการ ซึ่งรวมถึงรายละเอียดที่สามารถระบุตัวผู้ใช้บริการ
ข้อมูลการใช้บริการ
เลขหมายโทรคมนาคม รวมทั้งพฤติกรรมการใช้บริการโทรคมนาคม
ทั้งนี้การเปิดเผยข้อมูลส่วนบุคคลจะกระทำได้ต่อเมื่อได้รับความยินยอมจากผู้ใช้บริการและเพื่อประโยชน์ในการดำเนินกิจการ
โทรคมนาคม เท่านั้น ยกเว้นการเปิดเผยข้อมูลต่อหน่วยงานราชการของรัฐ เพื่อความมั่นคง
และเพื่อรักษาความสงบเรียบร้อยหรือศีลธรรมอันดี หรือเพื่อป้องกันหรือระงับอันตรายต่อชีวิต
ร่างกาย หรือ
สุขภาพอนามัยของผู้ใช้บริการ

นอกจากนั้นผู้ประกอบการต้องจัดให้มีมาตรการป้องกันและรักษาความมั่นคงปลอดภัยของ
ข้อมูลส่วนบุคคล
เช่นการปรับเปลี่ยนระบบการเข้าและการถอดรหัสที่ใช้เพื่อการรักษาความปลอดภัยของข้อมูลส่วนบุคคล
อย่างน้อยทุก 3 เดือน
รวมทั้งต้องสร้างความเชื่อมั่นในการติดต่อสื่อสารถึงกันโดยทางโทรคมนาคมโดยห้ามการดักฟัง ตรวจ
กักสัญญาณ หรือเปิดเผยสิ่งสื่อสารถึงกันโดยทาง
โทรคมนาคม ยกเว้นเพื่อรักษาความมั่นคงของรัฐ
หรือรักษาความสงบเรียบร้อยหรือศีลธรรมอันดีของประชาชน

ข้อจำกัดในการถือหุ้นของต่างชาติ

พระราชบัญญัติประกอบธุรกิจของคนต่างด้าว
กำหนดให้คนต่างด้าวที่ต้องการลงทุนในสัดส่วนที่มากกว่าร้อยละ 50 ในธุรกิจต่างๆ ในประเทศไทย
รวมธุรกิจโทรคมนาคม จะต้องได้รับอนุญาตจากกระทรวงพาณิชย์ โดยคนต่างด้าว จะครอบคลุมถึง

1.  บุคคลธรรมดาซึ่งไม่มีสัญชาติไทย

2.  นิติบุคคลซึ่งไม่ได้จดทะเบียนในประเทศไทย

3.  นิติบุคคลซึ่งจดทะเบียนในประเทศไทย และมีลักษณะดังนี้

1.  มีหุ้นอันเป็นทุนตั้งแต่ครึ่งหนึ่งถือโดยบุคคลตาม 1 และ 2 หรือโดยนิติบุคลซึ่งมีบุคคลตาม ข้อ 1
    และ 2 ถือหุ้นมากกว่าครึ่งหนึ่ง

2.  ห้างหุ้นส่วนจำกัดหรือห้างหุ้นส่วนสามัญที่จดทะเบียน ซึ่งหุ้นส่วนผู้จัดการหรือ
    ผู้จัดการเป็นบุคคลตามข้อ 1

  4. นิติบุคคลซึ่งจดทะเบียนในประเทศไทย ซึ่งมีหุ้นอันเป็นทุนตั้งแต่ครึ่งหนึ่งถือโดยบุคคลตามข้อ 1
  หรือ 2 หรือ 3 หรือนิติบุคคลซึ่งมีบุคคลตามข้อ 1 หรือ 2 หรือ 3 ถือหุ้นมากกว่าครึ่งหนึ่ง

พระราชบัญญัติประกอบธุรกิจของคนต่างด้าว ยังห้ามมิให้คนต่างด้าวประกอบธุรกิจต่างๆ

-   บัญชี 1 เป็น ธุรกิจที่ไม่อนุญาตให้คนต่างด้าวประกอบกิจการด้วยเหตุผลพิเศษ เช่น
    การเกษตรกรรม การค้าที่ดิน เป็นต้น

-   บัญชี 2 เป็นธุรกิจที่เกี่ยวกับความปลอดภัยหรือความมั่นคง และมีผลกระทบต่อ
    ศิลปวัฒนธรรมและสิ่งแวดล้อม

-   บัญชี 3 เป็นธุรกิจที่คนไทยยังไม่มีความพร้อมที่จะแข่งขัน

นอกจากนั้นพระราชบัญญัติการประกอบกิจการโทรคมนาคม พ.ศ. 2544
ซึ่งประกาศใช้ในเดือนพฤศจิกายน 2544 ได้กำหนดว่าผู้ประกอบกิจการที่ได้รับใบอนุญาตประเภท 2
และ 3 จะต้องไม่เป็นคนต่างด้าว ตามความหมายของพระราชบัญญัติประกอบธุรกิจของคนต่างด้าว
นอกจากนั้นคณะกรรมการ กทช. ได้จัดทำร่างประกาศ
ว่าด้วยการกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าว
ซึ่งกำหนดให้ผู้รับอนุญาตแบบที่สอง
และแบบที่สามมีหน้าที่ต้องกำหนดข้อห้ามการกระทำที่มีลักษณะเป็นการครอบงำกิจการโดยคนต่างด้าวโดยมีความเข้มงวดไม่น้อยกว่าหลักเกณฑ์ที่กำหนดไว้ในประกาศ
ในกรณีที่ คณะกรรมการ กทช. เห็นว่าผู้ขอรับใบอนุญาต มีแนวโน้มที่อาจเป็นผู้ฝ่าฝืน
ข้อห้ามต่างๆ คณะกรรมการ กทช. อาจให้ถือว่าเป็นกลุ่มที่ต้องจับตามอง (Watch list)
หรือจับตามองเป็นพิเศษ (Priority Watch List)
และหากกลุ่มนี้ไม่ปฏิบัติตามหน้าที่ในการรายงานมาตรการแก้ไข คณะกรรมการ กทช.
อาจเพิกถอนใบอนุญาตได้

การจัดสรรคลื่นความถี่วิทยุ

คณะกรรมการ กทช. และ คณะกรรมการกิจการกระจายเสียงและกิจการโทรทัศน์แห่งชาติ (กสช.)
คือคณะกรรมการร่วมผู้ทำหน้าที่ในการกำหนดนโยบายและจัดทำแผนแม่บทบริหารคลื่นความถี่และจัดทำตารางกำหนดคลื่นความถี่แห่งชาติ
คณะกรรมการร่วมดังกล่าวมีอำนาจหน้าที่ในการกำหนดนโยบายเพื่อจัดสรรคลื่นความถี่ที่ใช้ในกิจการวิทยุและโทรทัศน์และกิจการวิทยุโทรคมนาคม
รวมไปถึงการกำหนดหลักเกณฑ์และเงื่อนไขต่างๆ
เพื่อให้การใช้คลื่นความถี่เป็นไปอย่างมีประสิทธิภาพ อย่างไรก็ตาม
ในปัจจุบันยังไม่มีการจัดตั้งคณะกรรมการ กสช. ดังนั้นคณะกรรมการร่วมจึงยังไม่อาจจัดตั้งได้
ในเดือนสิงหาคม 2549 คณะกรรมการกฤษฎีกาได้มีคำวินิจฉัย ให้คณะกรรมการ กทช.
สามารถจัดสรรคลื่นความถี่สำหรับกิจการโทรคมนาคมได้ ถึงแม้ยังไม่มีคณะกรรมการ กสช. ทั้งนี้
คณะกรรมการ กทช. ต้องจัดทำแผนแม่บทกิจการโทรคมนาคมและแผนความถี่วิทยุ
ซึ่งสอดคล้องกับรัฐธรรมนูญ พ.ศ. 2540
และเป็นไปตามมาตรฐานสากลของสหภาพโทรคมนาคมระหว่างประเทศ (International
Telecommunication Union – ITU) อย่างไรก็ตามปัจจุบัน รัฐธรรมนูญ พ.ศ. 2540
ได้ถูกยกเลิกและถูกแทนที่ด้วยรัฐธรรมนูญฉบับใหม่
ภายหลังการเปลี่ยนแปลงทางการเมืองเนื่องจากมีการปฏิวัติโดยทหาร ในเดือนกันยายน 2549
แต่ตัวบทกฎหมายและกฎเกณฑ์ต่างๆ ที่บังคับใช้ก่อนการยกเลิกรัฐธรรมนูญ พ.ศ. 2540
ยังคงมีผลบังคับใช้ และคณะกรรมการ กทช. ยังคงทำหน้าที่ผู้กำกับดูแลกิจการโทรคมนาคมต่อไป
นอกจากนี้พระราชบัญญัติการประกอบกิจการกระจายเสียงและกิจการโทรทัศน์ฉบับใหม่ซึ่งมีผลบังคับใช้เมื่อวันที่
5 มีนาคม 2551 ยังให้อำนาจคณะกรรมการ กทช. ในการออกใบอนุญาตอายุไม่เกิน 1 ปี
สำหรับบริการวิทยุชุมชนและกิจการที่ไม่ใช้ คลื่นความถี่ ก่อนจะมีการจัดตั้งคณะกรรมการ กสทช.

ในเดือนกรกฎาคม 2550 คณะกรรมการ กทช.
ได้ออกประกาศว่าด้วยการโอนใบอนุญาตให้ใช้คลื่นความถี่
และการให้ผู้อื่นร่วมใช้คลื่นความถี่ในกิจการโทรคมนาคม พ.ศ. 2550
ทั้งนี้เพื่อสนับสนุนให้มีการใช้คลื่นความถี่อย่างมีประสิทธิภาพ
อีกทั้งยังเป็นการส่งเสริมให้มีการแข่งขันอย่างเท่าเทียมกัน
โดยอนุญาตให้ผู้ได้รับใบอนุญาตให้ใช้คลื่นความถี่สามารถโอนสิทธิให้ผู้อื่นร่วมใช้คลื่นความถี่
ในขณะเดียวกัน ผู้ที่ต้องการร่วมใช้คลื่นความถี่ ก็สามารถขออนุญาตต่อคณะกรรมการ กทช.
เพื่อใช้คลื่นความถี่นั้นๆ ได้

การคงสิทธิเลขหมายโทรศัพท์เคลื่อนที่ (Mobile Number Portability - MNP)

ในเดือนกุมภาพันธ์ 2551 มีการรับฟังความคิดเห็นสาธารณะที่จัดขึ้นโดยสถาบันคุ้มครอง
ผู้บริโภค ในกิจการเทเลคอม ของคณะกรรมการ กทช.
ได้มีการเสนอร่างกฎเกณฑ์บริการคงสิทธิเลขหมายโทรศัพท์เคลื่อนที่
โดยร่างกฎเกณฑ์ดังกล่าวอนุญาตให้ผู้ใช้บริการโทรศัพท์เคลื่อนที่
สามารถคงหมายเลขโทรศัพท์เคลื่อนที่ของตนเองเมื่อเปลี่ยนไปใช้โครงข่ายอื่น
โดยกำหนดให้ผู้ใช้บริการโทรศัพท์เคลื่อนที่ชำระค่าธรรมเนียมไม่เกิน 300 บาท
เพื่อคงสิทธิเลขหมายโทรศัพท์เคลื่อนที่เมื่อเปลี่ยนโครงข่าย
นอกจากนี้กำหนดให้เฉพาะผู้ที่เป็นเจ้าของเลขหมายโทรศัพท์เคลื่อนที่ไม่น้อยกว่า 90 วัน
สามารถใช้บริการนี้ได้ อย่างไรก็ตาม
ยังไม่มีข้อสรุปที่ชัดเจนจากการรับฟังความคิดเห็นสาธารณะดังกล่าว

การแปรสัญญาร่วมการงานฯ

กลุ่มบริษัทให้บริการโทรศัพท์พื้นฐาน มัลติมีเดีย บริการโทรศัพท์เคลื่อนที่ และอินเทอร์เน็ต
ภายใต้สัญญาร่วมการงานฯ และ/หรือ ภายใต้การได้รับอนุญาต จาก ทีโอที และ กสท ก่อนที่ พรบ.
การประกอบกิจการโทรคมนาคมจะประกาศใช้
บริษัทยังคงมีสิทธิที่จะประกอบกิจการโทรคมนาคมต่างๆ ต่อไป จนกว่าสัญญาร่วมการงานฯ และ/หรือ
การได้รับอนุญาต จะสิ้นสุดลง โดยไม่จำเป็นต้องขอใบอนุญาตจากคณะกรรมการ กทช.
นอกจากนี้บริษัทยังสามารถแปรสัญญาร่วมการงานฯ และหรือการได้รับอนุญาตดังกล่าว
มาเป็นใบอนุญาตใหม่ภายใต้ พรบ. การประกอบกิจการโทรคมนาคม (ซึ่งได้รับการคุ้มครองโดย
พรบ. การประกอบกิจการโทรคมนาคม) ได้ ทั้งนี้จะต้องเป็นการยินยอมพร้อมใจระหว่างคู่สัญญา
ซึ่งในกรณีเช่นนี้ คณะกรรมการ กทช.
จะต้องออกใบอนุญาตที่มีขอบเขตและระยะเวลาเดียวกันกับผู้ประกอบกิจการที่ได้รับการแปรสัญญาร่วมการงานฯ
(รวมทั้งเงื่อนไขอื่นๆ ที่คณะกรรมการ กทช. อาจเพิ่มเติมลงไปเพื่อประโยชน์ของผู้ใช้บริการ
หรือเพื่อคุณภาพและประสิทธิภาพของบริการที่ดียิ่งขึ้น ซึ่งเป็นไปตามวัตถุประสงค์ของ พรบ.
การประกอบกิจการโทรคมนาคม) โดยใบอนุญาตดังกล่าวจะต้องไม่ขัดแย้ง หรือขัดต่อ พรบ.
การประกอบกิจการโทรคมนาคม นอกจากนี้ พรบ. การประกอบกิจการโทรคมนาคม
มิได้กำหนดให้คณะกรรมการ กทช. หรือหน่วยงานภาครัฐใดๆ มีอำนาจหน้าที่ในการ
แปรสัญญาร่วมการงานฯ ที่มีอยู่เดิมไปเป็นการทำสัญญาในรูปแบบอื่นๆ

การแปรรูปองค์การโทรศัพท์แห่งประเทศไทยและการสื่อสารแห่งประเทศไทย

จากการแปรรูปองค์การโทรศัพท์แห่งประเทศไทยและการสื่อสารแห่งประเทศไทย ซึ่งเป็นรัฐวิสาหกิจ
มาเป็นบริษัทมหาชน เมื่อวันที่ 31 กรกฎาคม 2545 และเมื่อวันที่ 14 สิงหาคม 2546
ตามลำดับ มีผลให้ ทีโอที และ กสท
ได้รับช่วงทรัพย์สินและหนี้สินในธุรกิจโทรคมนาคมและกิจการอื่นๆ
ที่เกี่ยวข้องทั้งหมดที่เคยเป็นกรรมสิทธิของรัฐวิสาหกิจเดิมมาก่อน ต่อมา ทีโอที และ กสท
ได้รับใบอนุญาตให้ดำเนินกิจการโทรคมนาคมจากคณะกรรมการกิจการโทรคมนาคมแห่งชาติ ซึ่งทำให้
ทีโอที และ กสท มีฐานะเป็นเพียงผู้ให้บริการโทรคมนาคม
โดยไม่มีอำนาจหน้าที่ในการกำกับดูแลอีกต่อไป

3.6 งานที่ยังไม่ได้ส่งมอบ

- ไม่มี -